Clubbing.rs među nominovanima na Webfest-u – CLUBBING.RS\nClubbing.rs među nominovanima na Webfest-u\nNovember 13, 2009 • No Comments •Obaveštenja\nGlasanje za najbolje regionalne sajtove, prijavljene za ovogodišnji Web Fest, počelo je 2. novembra, a pobednici u dvadesetak kategorija biće proglašeni krajem meseca u Beogradu.\nNaš sajt je među nominovanim u kategoriji "zabavni" i pozivamo Vas da nas podržite svojim glasovima! www.wfest.org\nTakmičarski deo je ograničen na projekte iz regiona i koji se obraćaju regionu – Srbija, Bosna i Hercegovina, Crna Gora, Hrvatska, Slovenija i Makedonija, pri čemu domen sajta nije bitan, pa može biti i internacionalni (com, net, org…).\nNajviše sajtova prijavljeno je u kategoriji “poslovni” (437), a po broju prijava slede “informativni” (311), pa “zabavni” (188), “kultura/umetnost” i “edukativni” (po 172) i “najbolji vizuelni dizajn” (162).\nPrijavljeno je i 111 personalnih sajtova, 108 blogova, 88 sportskih sajtova, te 78 institucionalnih, među kojima su i vladine, crkvene i sindikalne veb prezentacije.\nMeđu takmičarskim kategorijama su i “e commerce” sajtovi (84), forumi (81), multimedijalni sajtovi (77), magazini (67), eksperimentalni (65), kao i sajtovi “e uprave” (23) i sajtovi za mobilni telefon (20) – kojih je prijavljeno najmanje.\nPrema navodima organizatora drugog Web Festa, biće dodeljeno i jedno specijalno priznanje (za doprinos društvu, aktivizam).\nOsim sajtova, do 1. novembra bilo je moguće prijaviti i kampanje u oblasti internet marketinga.\nSvaki posetilac sajta Web Festa mogao je da predloži neograničen broj regionalnih sajtova koje odlikuje dobar izgled, funkcionalnost, inovativnost, optimizovana grafika i kod, pri čemu su predlozi s neprimerenim sadržajima izuzeti iz konkurencije (pornografija, vređanje drugih, nasilje, govor mržnje, kockanje).\nSajtovi su mogli biti prijavljeni u više kategorija, dok su marketinške agencije, kao i pojedinci, mogli poslati studije slučaja veb kampanja pod uslovom da su realizovane.\nU svakoj kategoriji biće dodeljene po dve nagrade – publike i stručnog žirija.\nGlasove mogu dati preko sajta Web Festa samo prijavljeni korisnici (prilikom prijavljivanja ostavljaju svoj e-mail i biraju korisničko ime i lozinku), a svaki glasač ima pravo da izabere po jedan sajt iz svake kategorije i dodeli mu glas.\nGlasači se mogu vraćati na sajt i glasati više dana, ali će njihove ocene ući u opticaj tek kada potvrde svoje glasove i time završe odabir. Veoma je bitno da glasač ostavi realnu i aktivnu e-mail adresu, jer će potvrđivanje glasanja vršiti klikom na link koji će stići na e-poštu glasača.\nGlasači ne moraju da daju glas u svim kategorijama, a glasanje teoretski mogu završiti i davanjem samo jednog glasa.\nVlasnici sajtova koji su nominovani biće u mogućnosti da postave banere na svoje sajtove preko kojih njihovi posetioci mogu glasati za njih. Preko URL identifikatora glasač će biti preusmeren na oficijelni sajt Web Festa i njegov/njen glas će biti dodeljeni sajtu sa kojeg su došli.\nUkoliko je glasač već prijavljen/a glas će automatski biti zabeležen. U slučaju da glasač nema korisnički nalog, biće mu/joj ponuđeno da se registruje, a glas će biti dodeljen nakon registracije.\nPrilikom glasanja poželjno je rukovoditi se sledećim kriterijumima: sadržaj, struktura sajta, navigacija, dizajn, funkcionalnost, interaktivnost, ukupan utisak – procena koliko sajt služi svojoj svrsi, koliko privlači i zadržava posetioce.\nPobednici će biti objavljeni na svečanoj ceremoniji 26. novembra, kada će biti uručene nagrade.\nU okviru svake kategorije, žiri će biti u mogućnosti da oceni tri najbolja sajta po svom izboru i to na sledeći način: najboljem daje 3 poena, drugom daje 2 i trećem 1 poen. Ukupan zbir ocena svih članova žirija daće pobednika u svakoj kategoriji.\nPre početka glasanja organizatori će izvršiti preselekciju tako da eventualno prijavljeni sajtovi koje je izradilo preduzeće Agena (koje je u organizaciji Web Festa) budu isključeni iz konkurencije.\nČlanovi žirija ne smeju da glasaju za sajtove u čijoj izradi su učestvovali ili su na drugi način povezani sa tim sajtovima.\nČlanovi žirija glasaju u svim kategorijama, a rukovodiće se sledećim kriterijumima: sadržaj, struktura sajta, navigacija, dizajn, funkcionalnost, interaktivnost.\nUkupan utisak je procena koliko sajt služi svojoj svrsi, koliko privlači i zadržava posetioce.\nZbirni glasovi žirija biće objavljeni na sajtu nakon svečane ceremonije dodele nagrada, dok će na samoj cermoniji biti predstavljeno troje finalista, a pobednicima uručene statuete i priznanja.\nClubbing.rs je prijavljen u kategoriji zabavnih sajtova, pa ukoliko mislite da zasluzujemo Vas glas… Hvala!


Na auto-putu do Požege najpre obilaznica oko Čačka – ZoomUe\nUŽICE – Potpredsednica Vlade i članica Predsedištva SNS Zorana Mihajlović izjavila je u Užicu da će jedna od prvih deonica auto-puta od Preljine do Požege koja će biti završena biti obilaznica oko Čačka, koja će umnogome olakšati put do Užica.\n„Sa izvođačima radova dogovorili smo se da se paralelno sa gradnjom dva tunela koja su najteža na ovoj deonici radi i obilaznica oko Čačka, jer najviše vremena ljudi izgube u prolasku kroz Čačak. Činjenica je da smo u Srbiji u prethodne četiri godine pustili u saobraćaj 350 km auto-puta i ja sam danas mnogo lakše, brže i sigurnije došla u Užice nego pre samo godinu dana. A biće još bolje kada krajem 2021. ili početkom 2022. godine završimo deonicu do Požege“, izjavila je Mihajlovićeva za TV 5.\nZorana Mihajlović, foto: mgsi.gov.rs\nOna je izrazila uverenje da ćemo ove godine uspeti da potpišemo i ugovor o nastavku izgradnje auto-puta od Požege do granice sa Crnom Gorom, deonice koja će biti najteža i najskuplja, jer samo izrada tehničke dokumentacije košta gotovo 50 miliona evra.\nPodsetila je da je država preuzela upravljanje nad aerodromom „Ponikve“ kod Užica jer lokalna samouprava nije imala novca.\n„Mi smo zato formirali preduzeće Aerodromi Srbije kako bismo što lakše obezbedili novac da bismo ga uložili u manje aerodrome. Tako ćemo uložiti novac i u Ponikve, i to ne mali novac, kako bismo i od njega napravili funkcionalni aerodrom“, rekla je Mihajlovićeva.\nTags: autoputzorana mihajlovic\nIzmenjen režim saobraćaja zbog relija\nNext story Startap centar u aprilu počinje sa radom\nPrevious story Za zadruge pet miliona dinara u Priboju


BOSIS: Mala je verovatnoća da se virus COVID-19 može preneti sa ambalaže na korisnika | Ambalaza i pakovanje\n19 марта, 2020 24 марта, 2020 Ambipak magazin\tsredstva za dezinfekciju\n„Zadržavanje virusa na ambalaži ne razlikuje se u velikoj meri od zadržavanja na ostalim tvrdim površinama, i verovatnoća ovakvog vida prenosa virusa je mala. Preduzeli smo sve moguće mere predostrožnosti kako bismo ovaj rizik minimizirali, uključujući i stalnu kontrolu primene higijenskih propisa i sredstava za dezinfekciju koja se nalaze na mašinima.“\n„Pridržavamo se predloženih mera i pravila za sprečavanje pojave, širenja i suzbijanja zarazne bolesti COVID-19 i svakodnevno ih primenjujemo. Kao i svi u državi, ograničeni smo u pogledu uvoza sirovina i izvoza proizvoda, koji se odvijaju u otežanim uslovima zbog ograničenog broja kamiona. Vidno se primećuju povećani nalozi za prehrambenu industriju.“\n„Sprovedene su odgovarajuće mere i uputstva u kompaniji u skladu sa preporukama Svetske zdravstvene organizacije (WHO) i epidemiologa Ministarstva zdravlja Republike Srbije. Svakodnevno našim zaposlenima i eksternim posetiocima merimo temperaturu prilikom ulaska u krug kompanije, zabranjeni su eksterni i interni sastanci, odlasci na službena putovanja, ograničen ulaz eksternih lica, dok su higijenski uslovi i pravila održavanja higijene podignuti na viši nivo. Obezbeđen je dovoljan broj sredstava za dezinfekciju, kao i zaštitnih rukavica, dok zaštitne maske nismo uspeli da obezbedimo, zbog nestašice na tržištu.“\n3 јула, 2020 4 августа, 2020 Ambipak magazin


Grci bi gradili stambeni kompleks u Beogradu, a Rusi bi uložili u aerodrome | Magazin Restart\nGrci bi gradili stambeni kompleks u Beogradu, a Rusi bi uložili u aerodrome\nGrčka kompanije „Lambda development“ koja je kupila prostor nekadašnjeg „Beka“ u centru Beograda, zainteresovana je da tu izgradi stambeni kompleks, rečeno je danas na sastanku predstavnika te kompanije s ministarkom gradjevinarstva, saobraćaja i infrastrukture Srbije Zoranom Mihajlović.\nSastanku su prisustvovali i članovi investicionog fonda „VTB kapital“ ruske bankarske grupe VTB koji su se interesovali za mogućnosti ulaganja u aerodrome i avio-saobraćaj, saopštilo je Ministarstvo.\nS ministarkom Mihajlović je razgovaralo više stranih investitora i predstavnika investicionih fondova zainteresovanih za ulaganja u Srbiji. Najviše ih je zanimalo kakva je investiciona i poslovni klima, i na kakvu pomoć mogu da računaju u administrativnoj proceduri.\nMihajlović je rekla da u regionu ne postoje bolji uslovi poslovanja koje investitori mogu da dobiju nego što ih nudi Srbija, navodi se u saopštenju.\nKao jedan od primera navela je da se gradjevinske dozvole u Srbiji u proseku dobijaju za manje od sedam dana i da je Srbija na listi Svetske banke „Duing biznis“ medju prvih 10 po reformama, a medju prvih 50 zemalja sveta po uslovima poslovanja.


Štark keksići jabuka i cimet 200g cena akcija Srbija\nŠtark keksići jabuka i cimet 200g cene\nTrenutno nemamo slike za Štark keksići jabuka i cimet 200g\nEPonuda nije internet prodavnica već Vam omogućava da brzo i lako nađete Štark keksići jabuka i cimet 200g po najjeftinijoj ceni. Naš cilj je da kupci budu što bolje informisani o ponudi Štark keksići jabuka i cimet 200g na tržištu Srbije. Vrlo lako nalazite željeni proizvod za kategoriju Keks i biskviti cene, ne morate da lutate od sajta do sajta za Štark Keks i biskviti, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Štark keksići jabuka i cimet 200g sa PRODAVCEM. EPonuda ne može da garantuje potpunu tačnost specifikacije i slika za Štark keksići jabuka i cimet 200g. Pre kupovine, podatke za Štark keksići jabuka i cimet 200g proverite na sajtu PROIZVOĐAČA.


Veće izmenilo program poljoprivrede - LUČANI INFO | Najnovije vesti\nOpštinsko veće opštine Lučani je održalo redovnu sednicu na kojoj je najpre, doneta odluka o izmenama programa podrške za sprovođenje poljoprivredne politike ruralnog razvoja opštine Lučani za tekuću godinu.\nPo odluci Veća, program poljoprivrede se menja u delu koji omogućava povećanje sredstava za investicije poljoprivrednika u fizičku imovinu poljoprivrednih gazdinstava u vrednosti od 2.5 miliona dinara. Samim tim se programom smanjuje petsto hiljada za meru: održivo korišćenje poljoprivrednog zemljišta, milion dinara smanjuje mera: ekonomske aktivnosti u cilju podizanja konkuretnosti i milion dinara za meru: nabavka hrane i veterinarskih usluga za umatičena grla. Ovakav predlog odluke biće dostavljen nadležnom ministarstvu na odobravanje a zatim i iznet pred skupštinske odbornike na verifikaciju.\nVeće je na sednici donelo i odluku o pokretanju postupka pribavljanja nepokretnosti u javnu svojinu, parcele broj 932/1 KO Guča u površini od 27 ari, radi proširenja gradskog groblja u naseljenom mestu Guča, budući da na navedenom groblju više nema mesta za sahranjivanje.\nU nastavku sednice, Opštinsko veće je donelo niz odobrenja za preusmeravanje javnih sredstava za započete prioritetne aktivnosti i investicije. Aproprijacije su usmerene uglavnom prema sanaciji šteta na objektima koji su pretrpeli štete usled junskih poplava na našoj teritoriji. Takođe, sredstva su usmerena i ka intenziviranju započetih asvaltiranja putnih pravaca uz sufinansiranje građana mesnih zajednica na teritoriji opštine, za finansiranje završnih radova na zgradi Centra za socijalni rad koja je nedavno u potpunosti renovirana kao i za izgradnju dečijih igrališta u Lučanima.\nVeće se usaglasilo da je neophodno na putevima koji su asvaltirani u poslednjoj deceniji postaviti saobraćajne znakove sa ograničenom tonažom. Tako na putevima prvog reda biće postavljeni znakovi sa ograničenjem do 40 tona težine, na putevima drugog reda do 20 tona dok će ograničenje na nekategorisanim putevima biti postvaljen znak ograničenja do 10 tona težine. Cilj ovih ograničenja je da sačuvamo puteve koje smo asvaltirali za duži niz godina i na korist najvećeg dela naših sugrađana.


Pritvor direktoru GSS Media, kompanije povezane sa Telekomom\nHronika Autor:PR tekst28. sep. 202115:27 > 15:36\nAustrijski sudovi doneli su još jednu meru protiv kompanije povezane sa srpskim Telekomom u vezi sa neovlašćenim emitovanjem Grandovog sadržaja. Zbog nepoštovanja sudskih naloga, direktoru kompanije GSS Media, Saši Petroviću izdat je nalog za privođenje, te mu je određen pritvor u trajanju od dve nedelje ukoliko u ostavljenom roku ne objavi presudu protiv svoje kompanije na zvaničnom vebsajtu. Podsetimo, GSS media je do sada u nekoliko navrata kažnjena sa više od 1.631.500,00 evra, a ukoliko ne izvrše odluku suda, GSS Media biće kažnjena sa dodatnih 100.000,00 evra, dok će ovlašćeno lice kompanije, gospodin Saša Petrović, biti pritvoren.\nZa slučaj da ni u narednom periodu presuda ne bude objavljena na vebsajtu GSS Media-e – gospodinu Petroviću sud je odmah odredio meru privođenja, te kaznu zatvora u trajanju od dva meseca.\nBONUS VIDEO: Izjava Gorana Mileusnića nakon presude za ubistvo njegovog sina


Stotine hiljada Rumuna na ulicama zbog sporne uredbe (VIDEO) – NovostiDana.rs\nStotine hiljada Rumuna na ulicama zbog sporne uredbe (VIDEO)\nStotine hiljada demonstranata izašle su u petak uveče na ulice Bukurešta i drugih rumunskih gradova, četvrtog dana uzastopno, duvajući u pištaljke i mašući državnim zastavama u znak protesta zbog uredbe koja je ublažila antikorupcijske mere.\nLjudi svih uzrasta, ali mahom mladji, od kojih neki s decom, učestvovali su u protestima širom zemlje. Izrazili su gnev prema Vladi, i solidarnost i nadu u promene. Neki su nosili plakate „Tu sam za svoju budućnost“.\nIzmedju 200.000 i 250.000 ljudi, kažu mediji, demonstriralo je u Bukureštu i u čak pedesetak drugih gradova. Oko 100.000 ljudi je bilo pred sedištem Vlade, u glavnom gradu, na Trgu Viktorija, epicentru protestnog pokreta bez presedana u Rumuniji.\nZa subotu, predvodnici demonstracija su najavili nov masovni skup, sredinom dana i protesnu povorku do Parlamenta, gde će napraviti „ljudski lanac“.\nPolitička kriza zbog sporne uredbe se produbljava, pošto su dva ključna vladina saveznika saopštila da je neustavna hitna vladina uredba usvojena u sredu mimo parlamenta.\nČak je i uticajna Pravoslavna crkva kritikovala vladinu meru, koja će, po mišljenju nekih, omogućiti korumpiranim političarima da prodju nekažnjeno.\nVlada socijaldemokrata donela je u sredu hitnu uredbu kojom se dekriminalizuje više dela i zloupotreba vlasti, a neka od takvih dela postaju kažnjiva zatvorom samo ako je prouzrokovana šteta veća od 44.000 evra.\nOmbudsman Viktor Čorbea, koji je prethodno podržao vladinu meru, danas je promenio stav i rekao da se tom merom rizikuje da skoro celokupna državna uprava bude van dohvata krivičnog zakona.\nParlamentarna stranka koja formalno podržava vladu, Unija demokratskih Madjara, takodje je kritikovala danas vladu navodeći da krivični zakon ne treba da se menja vanrednim ukazima, već kroz skupštinsku raspravu.\nPrethodno je ministar pravosudja Florin Jordake rekao da podržava uredbu uprkos kritici u zemlji i inostranstvu, i masovnim protestima.\nVladajuća Socijaldemokratska partija brani uredbu koja je podstakla najveće proteste od rušenja socijalističkog poretka 1989. godine, na šta su podsetili državnim zastavama s rupom na sredini, umesto grba, kao tada, u vreme obaranja režima Nikolaea Čaušeskua.\nVodja te partije Liviju Dragnea, koji nije mogao da postane premijer jer je osudjen zbog nameštanja izbora, nalazi se medju onima koji će, kako se veruje, imati koristi od te uredbe.\nO uredbi bi konačnu odluku iduće nedelje trebalo da donese Ustavni sud Rumunije.\nPredsednik Rumunije Klaus Johanis saopštio je ranije da će od Ustavnog suda tražiti da proglasi neustavnom odluku vlade. Uredbu je desničar Johanis ocenio kao „neprihvatljivu“ i „skandaloznu“.\nU izjavi danas, na samitu EU na Malti, Johanis je rekao da veruje demonstrantima više nego vladi.\n„Stotine hiljada Rumuna su na ulicama, verujem njima. Verujem u Rumuniju… verujem da će prevladati evropske vrednosti, verujem da će se to dogoditi“, rekao je Johanis.


RTCG - Radio Televizija Crne Gore - Nacionalni javni servis :: Politika :: Dobri politički odnosi Crne Gore i Slovenije\nDARMANOVIĆ-MOČNIK 23. 07. 2019. 17:19 >> 17:17 0\nDobri politički odnosi Crne Gore i Slovenije\nPolitički i ekonomski odnosi između Crne Gore i Republike Slovenije su dobri, naglasio je ambasador te zemlje Mtja Močnik i posebno ukazao na snažne veze koje postoje između dva naroda, što kako je kazao, predstavlja osnov sveukupne saradnje.\nMočnika je danas u oproštajnu posjetu primio ministar vanjskih poslova Crne Gore Srđan Darmanović.\nKao navode iz tog vladinog resora, šef crnogorske diplomatije je zahvalio ambasadoru Močniku na doprinosu dodatnom razvoju i učvršćivanju odnosa između dvije države, koji se temelje na prijateljskoj i otvorenoj saradnji, te intenzivnom političkom dijalogu na najvišem nivou.\n"Darmanović je pozdravio kontinuiranu i čvrstu slovenačku podršku u pogledu ostvarivanja nacionalnih interesa i vanjskopolitičkih prioriteta Crne Gore, kao i realizaciju projekata u okviru međunarodne razvojne saradnje između dvije države", navodi se u saopštenju.\nMočnik je izrazio zadovoljstvo odličnom saradnjom sa Vladom i njenim institucijama tokom obavljanja svoje diplomatske misije.\n"Naglasio je da su politički i ekonomski odnosi između dvije države dobri, te posebno ukazao na snažne veze koje postoje između dva naroda, što predstavlja osnov sveukupne saradnje. Ukazavši da mu je predstavljalo izuzetno zadovoljstvo što je bio predstavnik svoje države u prijateljskoj Crnoj Gori, kao posebnu čast istakao je odlikovanje medaljom za zasluge od strane Predsjednika Crne Gore", kazali su iz Ministarstva.\nSagovornici su, kako se dodaje, takođe naglasili važnost održavanja kredibilnosti evropske perspektive Zapadnog Balkana, uz poštovanje principa regate i pojedinačnog ocjenjivanja progresa država kandidata.\nSrđan Darmanović Mitja Močnik CG - Slovenija\nNastaviti dijalog oko Zakona\n23. 02. 2020. 2


Javni konkurs za finansiranje odnosno sufinansiranje izgradnje, održavanja i opremanja zdravstvenih ustanova – ICR\nJavni konkurs za finansiranje odnosno sufinansiranje izgradnje, održavanja i opremanja zdravstvenih ustanova u 2019. godini\nPo ovom javnom konkursu, sredstva će se dodeliti u skladu s Odlukom o postupku i kriterijumima za dodelu budžetskih sredstava Pokrajinskog sekretarijata za zdravstvo za izgradnju, održavanje i opremanje zdravstvenih ustanova čiji je osnivač AP Vojvodina („Službeni list APV”, broj 4/19), koja je dostupna i na oglasnoj tabli Pokrajinskog sekretarijata za zdravstvo i objavljena na internet stranici www.zdravstvo.vojvodina.gov.rs.\nKorisnici sredstava dužni su da dodeljena sredstva utroše do 31. decembra 2019. godine.\nPrijava na javni konkurs podnosi se u jednom primerku, na obrascu prijave koji se može preuzeti u Pokrajinskom sekretarijatu za zdravstvo Novi Sad, Bulevar Mihajla Pupina broj 16, II sprat, kancelarija 42 (br. tel.487-4514), kao i na internet stranici navedenog sekretarijata: www.zdravstvo.vojvodina.gov.rs.\nJavni konkurs je otvoren od dana objavljivanja u „Službenom listu APV”, odnosno u javnom glasilu koje pokriva celu teritoriju Autonomne pokrajine Vojvodine – dnevnom listu „Dnevnik” do 15. 12. 2019. godine, odnosno do utroška sredstava predviđenih za dodelu po ovom javnom konkursu.\n– stepen neophodnosti realizacije opremanja zdravstvene ustanove za organizaciju rada i obavljanje delatnosti zdravstvene ustanove – ukupan broj bodova koji se može dodeliti jeste 35;\n– doprinos uvođenju i primeni novih zdravstvenih tehnologija – ukupan broj bodova koji se može dodeliti jeste 15;\n– visina traženih sredstava, te odnos troškova i očekivanih rezultata – ukupan broj bodova koji se može dodeliti jeste 15.


Tanjug 13. oktobra 2021. 18:26\nVAŠINGTON – Rast potrošačkih cena u SAD u septembru je blago premašio predviđanja, pošto su poskupljenja hrane i energije neutralisali pad cena polovnih automobila, objavilo je danas američko Ministarstvo rada.\nInflacija je u septembru porasla za 0,4 posto na mesečnom nivou, dostižući 5,4 procenta međugodišnje, što je njen najviši nivo od januara 1991. godine, prenosi CNBC.\nAnalitičari kompanije Dau DŽons su predviđali mesečni rast inflacije od 0,3 odsto i međugodišnji od 5,3 procenta.\nBazna inflacija, iz koje su isključene volatilne cene hrane i energije, povećana je u spetembru za 0,2 posto u odnosu na prethodni mesec, dok je u poređenju sa septembrom 2020. godine zabeležila rast od 4,0 procenta.\nOvakvom usponu inflacije doprinelo je poskupljenje benzina prošlog meseca od 1,2 procenta u odnosu na avgust, čime je rast cena tog goriva dostigao 42,1 posto u odnosu na isti lanjski mesec. Cena mazuta je skočila za 3,9 odsto, i viša je za 42,6 procenata u odnosu na prethodnu godinu.\nZnačajan rast su prošlog meseca zabeležile i cene hrane, pri čemu su namirnice za pripremu obroka kod kuće poskupele za 1,2 posto. Cene mesa su samo u septembru porasle za 3,3 procenta, dok su u odnosu na prošlu godinu više za 12,6 posto.\nS druge strane, cene polovnih automobila, koje su poslednjih meseci na silaznoj putanji usled pojačnih inflatornih pritisaka, pale su na mesečnom nivou za 0,7 odsto, čime je njihov rast tokom protekli 12 meseci spušten na 24,4 procenta.\nZvaničnici Federalnih rezervi smatraju aktuelni uzlet inflacije „prolaznim“ i pripisuju ga u velikoj meri problemima u lancima snabdevanja i bržem rastu potražnje od ponude, pri čemu očekuju da će jaka potražnja splasnuti u narednim mesecima.\nMeđutim, to gledište u poslednje vreme nailazi na sve glasnije protivargumente u javnosti.\nMeđunarodni monetarni fond je upozorio juče da bi FED i druge vodeće centralne banke trebalo da pripreme planove za slučaj da se inflacija pokaže upornijom nego što se pročenjivalo. To u prevodu znači – ranije povećanje kamata nego što je bilo planirano, kako bi se kontrolisao rast cena, navodi CNBC.


Vesti online / Sport / Fudbal / Protiv Jang Bojsa za pobedu u LE\nHRABRO U BERNU: Fudbaleri Partizana\nSrpski šampion i vicešampion pokušavaju da u prvom zajedničkom učešću osvetlaju obraz srpskog klupskog fudbala.\nCrno-beli u okviru grupe B idu u švajcarski Bern gde ih čeka ekipa koja u prethodna dva meseca nije blistala na terenu, ali je prva u švajcarskom šampionatu. Razloga za strah u crno-belom taboru nema, za nadu dakako.\nNerešeno sa Sent Galenom u nacionalnom prvenstvu, poraz od CSKA u plejofu za Ligu šampiona, 'nula' sa Cirihom i porazi od Tuna i još jednom CSKA obeležili su poslednje nastupe Švajcaraca.\n"Idemo tamo da iz neke skromnosti napravimo dobar rezultat. Nije atraktivan protivnik to nam daje moranje, što je suludo, jer ćemo igrati protiv ekipe koja ima mnogo veći budžet od nas", rekao je Stojković dan pred utakmicu.\nStojković je naveo da razume očekivanja navijača i javnosti, ali je pozvao na oprez jer je Jang Bojs "velika ekipa", a Partizan će igrati u gostima. Njegov saigrač Danilo Pantić rekao je da očekuje tešku utakmicu i ravnopravnog protivnika.\nADUT CRNO-BELIH: Vladimir Stojković\n"Da bude dobra utakmica, da se adaptiramo na veštačku travu, trenirali smo na našem stadionu na toj podlozi. Cilj je bio da se plasiramo u grupnu fazu. Sada imamo šest mečeva, pa da prezimimo u Evriopi", rekao je Đuričković.\nFUDBAL Partizan oslabljen u Bernu\nFUDBAL Sulejmani objasnio Švajcarcima koliko je Partizan veliki klub


Iran preti: Ko proba da nam otme tržište nafte... - Sputnjik Srbija\n09:56 22 Oktobar 2020\n10:00 01.07.2018 Preuzmite kraći link\nPrvi potpredsednik Irana Ešak Jahangiri izjavio je danas da će iranske vlasti dozvoliti privatnim kompanijama da izvoze sirovu naftu kako bi pomogle u prevazilaženju sankcija koje su SAD ponovo uvele Teheranu i zapretio da će „jednog dana platiti„ oni koji pokušavaju da Iranu otmu deo tržišta nafte.\n„Iranska sirova nafta biće ponuđena na berzi i privatni sektor može da je izvozi“, rekao je Jahangiri.\nRojters prenosi da je njegovo obraćanje uživo prenosila iranska državna televizija.\nTramp: Salman uvećava proizvodnju nafte, Saudijci to ne pominju\n„Ako bilo ko proba otimanje (dela) tržišta nafte Iranu, time bi počinio izdaju prema Iranu i jednog dana će platiti za to“, poručio je Jahangiri.\nPredsednik SAD Donald Tramp objavio je noćas da je od saudijskog kralja Salmana dobio uveravanja da će „zbog nemira u Iranu i Venecueli" Saudijska Arabija uvećati proizvodnju nafte „možda sve do dva miliona barela“, da bi ubrzo zatim zvanična saudijska agencija objavila vest u kojoj se to ne pominje.\nTramp je za objavu razgovora sa Salmanom koristio Tviter i ponovo napravio gramatičku grešku pošto je „previsoke“ cene napisao samo sa jednim umesto dva „o“.\n„Upravo sam pričao sa kraljem Saudijske Arabije Salmanom i objasnio mu da, zbog nemira i disfunkcionalnosti u Iranu i Venecueli, tražim da Saudijska Arabija uveća proizvodnju nafte, možda sve 2.000.000 barela, kako bi nadoknadila razliku…Previsoke cene! On je pristao!“, tvitovao je Tramp.\nAP prenosi da je tek nešto više od sat vremena kasnije državna novinska agencija (SPA) objavila je vest o telefonskom razgovoru Salmana i Trampa, ali bez navođenja detalja.\n„Tokom razgovora, dvojica lidera naglasila su potrebu za održanjem stabilnosti tržišta nafte i rasta globalne ekonomije“, navodi se u saopštenju koje je objavila SPA.\nU njemu se dodaje samo da su se Tramp i Salman složili da bi zemlje koje proizvode naftu „trebalo da kompenzuju bilo kakav potencijalni nedostatak isporuka“.


Održane prve radionice u okviru projekta „Javni novac za javni interes“ - Slavko Ćuruvija fondacija\nOdržane prve radionice u okviru projekta „Javni novac za javni interes“\nPrve radionice za 40 predstavnika lokalnih organizacija civilnog društa (OCD) u okviru projekta „Javni novac za javni interes“ održane su u maju u Beogradu.\nRadionice su bile usmerene na edukaciju u oblasti definisanja javnog interesa u informisanju, kao i u oblasti praćenja tokova javnog novca u lokalnim medijima.\nPrva radionica koja je trajala od 15. do 17. maja okupila je organizacije iz 14 gradova Srbije, koje su izrazile želju da se bliže upoznaju sa načinima uključivanja građana u proces definisanja, implementacije i monitoringa javnog interesa u lokalnim medijima.\nOsim znanja u oblasti medijskih politika i građanske participacije u demokratskim procesima, učesnici su kroz praktičan rad mogli da se upoznaju sa uslovima i preprekama realizacije participativnih projekata. Takođe, polaznici ove radionice će imati mogućnost da odmah primene novostečena znanja u okviru programa podrške lokalnim OCD kroz male grantove za koje je konkurs zatvorenog tipa raspisan nakon radionice.\nDruga radionica na kojoj je učestvovalo dvadeset predstavnika lokalnih OCD koji su bili zainteresovani za edukaciju pod nazivom „Istraživačke tehnike i monitoring tokova budžetskog novca u medijskom sektoru“ realizovana je od 24. do 26. maja.\nPolaznici su se kroz praktičan rad sa ekspertima u toj oblasti upoznali sa osnovnim modelima i mehanizmima potrošnje javnog novca u medijskom sektoru. Vežbajući primenu istraživačkih tehnika prikupljanja podataka o javnoj potrošnji javnog novca u medijskom sektoru i primenjujući metod analize medijskog sadržaja finansiranog javnim novcem, učesnici su stekli veštine koje će im omogućiti samostalno praćenje efekata koji potrošnja javnog novca ima na kreiranje medijskog sadržaja.\nI ova grupa polaznika imaće mogućnost nastavka saradnje na projektu „Javni novac za javni interes“ kroz učešće u istraživačkom timu koji će pomenute metode koristiti u velikom istraživanju planiranom u okviru projekta.\nProjekat „Javni novac za javni interes“ realizuje BIRN u saradnji sa NUNS-om i Slavko Ćuruvija fondacijom a finansira Delegacija EU u Srbiji.


Sudbina aerodroma Niš dospela je u žižu javnosti krajem marta, nakon što je lokalna vlast odlučila da aerodrom ustupi Republici, bez naknade. Gradsko veće usvojilo je preporuku Vlade Srbije da Niš prenese imovinu aerodroma, osnivačka prava, sertifikate i ugovore državi.\nNačelnik Gradske uprave Ljubiša Janić, rekao je da niški aerodrom jeste i alternativni aerodrom beogradskom, ali i aerodromima u regionu. Vlada Srbije napravila je analizu, kaže Janić, po kojoj u aerodrom treba uložiti milijardu dinara da bi funkcionisao dalje.\nNišlije ovakvu odluku nisu dobro primili - preko društvenih mreža organizovani su protesti, na kojima je zatražena ostavka gradonačelnika, a od gradske skupštine da otkaže sednicu na kojoj treba da se ustupi aerodrom.\nVučić: Država ne mora da uzme aerodrom, ali ne tražite pare\nPredsednik Srbije Aleksandar Vučić je poručio da država ne mora da preuzme u vlasništvo niški aerodrom "Konstatin Veliki", ali da grad Niš u tom slučaju ne traži novac za njegovu modernizaciju, i da će to preporučiti premijerki Ani Brnabić.\nTa inicijativa je pokrenuta da bi držav a investirala u proširenje piste i izgradnju kontrolnog tornja, tvrdi Vučić, aproteste u Nišu ocenjuje kao licemerje.\n"Nišu smo sve dali što možemo, daćemo još više. Ako nećete naš novac, čestitam - hvala vam, oslobodili ste nas", poručio je Vučić i odbacio tvrdnje da je preuzimanje niškog aerodroma uslov koncesionara beogradskog aerodroma "Nikola Tesla", francuske kompanije Vansi.\nVučić je rekao da je niški aerodrom radio i da se razvijao na štetu beogradskog aerodroma i odbacio tvrdnje da su putnici na niškom aerodromu mahom Albanci, koji ga koriste nakon što je aerodrom u Prištini propao.\n(Nema) veze sa "Nikolom Teslom"\nI premijerka Ana Brnabić tvrdi da ustupanje niškog nema nikakve veze sa beogradskim aerodromom, međutim, ekonomski novinar Miša Brkić, smatra da su namere oko niškog aerodroma verovatno povezane sa koncesijom nad beogradskim.\n"Moj je utisak da u tom ugovoru negde ima neka stavka da francuska kompanija traži da se smanji nivo operacija na svim drugim aerodromima u Srbiji, kako bi se povećale aktivnosti na beogradskom i kako bi koncesionar imao koristi od toga", rekao je Brkić za N1.\nBivši premijer Srbije i lider Nove stranke, Zoran Živković, rekao je novinarima da u ugovoru o koncesiji beogradskog aerodroma postoji stavka u kojoj piše da u Srbiji ne treba da se razvija nijedan drugi aerodrom osim surčinskog i da se zbog toga radi "sve ovo".


Južna Koreja će uputiti delegaciju od 7 članova za pregovore sa Severnom Korejom china radio international\nJužna Koreja će uputiti delegaciju od 7 članova za pregovore sa Severnom Korejom\n2018-04-04 10:06:30 cri\nJužna Koreja će uputiti delegaciju od sedam članova za pregovore sa Severnom Korejom o bezbednosti i protokolu na planiranom korejskom samitu koji će biti održan krajem ovog meseca, saopštilo je juče južnokorejsko Ministarstvo za ujedinjenje.\nDelegaciju predvodi Čo Han-ki, šef za predsednički protokol u Plavoj kući, navodi se u saopštenju ministarstva. Ministarstvo je juče obavestilo Severnu Koreju o članovima delegacije kroz obnovljeni kanal za komunikaciju u Panmunjomu.\nSeverna i Južna Koreja su prošle nedelje održale dijalog na visokom nivou, na kojem su se dogovorile da će biti održan samit između južnokorejskog predsednika Mun Džae-ina i severokorejskog lidera Kim Džong Una 27. aprila u Panmunjomu.\nDve strane donele su odluku da danas održe sastanak o bezbednosti i protokolu za predstojeći samit Muna i Kima.\nJužnokorejsku delegaciju čine Šin Jung-vuk, zamenik šefa Zavoda za bezbednost predsednika pri Plavoj kući i Kvun Kjuk-ki, direktor novinskog centra Plave kuće.


UNMIK odlučuje o srpskim opštinama posle bojkota izbora?\nŠtab UNMIK-a u Prištini, maj 2005.\nU opštinama sa većinskim srpskm stanovništvom Štrpcu, Novom Brdu, Leposaviću, Zubinom Potoku i Zvečanu na izborima 17. novembra pobedile su albanske stranke, pošto su Srbi bojkotovali izbore.\nAli, pitanje uspostavljanja novih vlasti se neće tako brzo rešiti.\nMisija UN je najavila da će do zvaničnog proglašenja rezultata razgovarati sa kosovskim institucijama i zajednicama u cilju pronalaženja rešenja za formiranje lokalne vlasti u srpskim sredinama.\nKako uspostaviti novu vlast u srpskim opštinama Novo Brdo, Štrpce, Zubin Potok, Leposavić i Zvečan posle bojkota izbora? To je problem koji će prema najavama šefa UNMIK-a Joakima Rikera biti rešen do potpisivanja rezultata izbora.\nŠef UNMIK-a je razgovarao sa srpskim i albanskim predstavnicima opštine Štrpce, kojima je preneo da će se uskoro pronaći rešenje kako bi manjinske zajednice bile adekvatno zastupljene u organima vlasti, posle loših rezultata zbog bojkota izbora. Portparol UNMIK-a Aleksandar Ivanko kaže da će odluka biti doneta posle 4. decembra.\n“Za pet srpskih opština, Novo Brdo, Štrpce i tri opštine na severu Kosova, odluku će doneti specijalni predstvnik posle potvrđivanja zvaničnih rezultata izbora. Šef UNMIK-a će u tom pogledu razgovarati sa institucijama kako bi se zaštitili interesi zajednica,” rekao je Ivanko.\nSrbi su bojkotovali izbore i tako izgubili vlast u većinskim opštinama, ali su zato glasali Albanci koji su manjina u tim opštinama. Međutim, vlast se neće samo na osnovu tih glasova formirati, zato UNMIK traži rešenje.\nJedan od lidera kosovskih Srba Oliver Ivanović kaže da u srpskim opštinama neće moći da deluje čisto albanska vlast i stoga upozorava da može doći do destabilizacije. On je pozvao kosovske institucije i UNMIK da reše problem.\n“U tom smislu predlažem da oni traže rešenje koje će omogućiti da se ne pravi nova provokacija koja bi uznemirila preostalo srpsko stanovništvo i samim tim dovela do novih sukoba, jednostavno do sukoba može doći u mnogim poljima i po mnogim osnovama. Ne treba nam u ovakvoj napetoj situaciji još jedan element koji bi bio elemenat destabilizacije. Ne znam koje je to rešenje ali pretpostavljam da će UNMIK pribeći nekoj novoj uredbi.“\nMisija Ujedinjenih nacija razmatra više opcija kako da uspostavi vlast kosovskih institucija na području opština u kojima Srbi čine većinu. Ranije je saopšteno da bi se mogao produžiti mandat postojećim vlastima ili će UNMIK imenovati nove zvaničnike.\nStručnjaci za lokalnu administraciju kažu da ovaj problem zahteva pragmatično rešenje. Arben Gaši (Gashi) smatra da se u slučaju srpskih opština ne može naći demokratsko rešenje pošto su Srbi sami sebe isključili iz takvog koncepta.\n“Kosovske institucije treba da izraze zabrinutost i pronađu pragmatično rešenje pošto je demokratski način propao. Rešenje će biti kratkoročno i u određenom trenutku možda i ponoviti izbore kako bi se dobile demokratske institucije,” kaže Gaši.\nKosovski Srbi su posle poziva vlasti u Beogradu bojkotovali kosovske izbore. Lideri kosovskih Srba su upozorili na posledice bojkota, među kojima se kao najveći problem navodi upravo gubitak lokalne vlasti.\nDo sada u tim opštinama na vlasti su bili predstavnici izabrani na lokalnim izborima 2002. godine. Ostaje da se vidi kakvu će odluku doneti UNMIK, pošto 4. decembra objavi zvanične rezultate izbora održanih 17. novembra.


Mediji: Rusija uputila prikriveno upozorenje Izraelu\n► Mediji: Rusija uputila prikriveno upozorenje Izraelu\nFoto: prtscr GoogleMaps\nMinistarstvo odbrane Rusije objavilo je prikriveno upozorenje Izraelu da bi trebalo da se uzdržava od "provokativnih akcija" u Siriji pošto je Moskva isporučila protivavionske sisteme S-300 sirijskim snagama, javljaju danas izraelski mediji.\n"Kao što znate, kako bi se povećao nivo bezbednosti ruskog vojnog personala, letova aviona i zaštitili objekti u Siriji, isporuka ruskih protivavionskih sistema S-300 i Poljana D-4 je završena. Sada ruski savetnici pripremaju sirijsko vojno osoblje za borbeni rad na tim modernim odbrambenim sistemima", rekao je portparol ruskog Ministarstva, general-major Igor Konašenkov, u sredu na brifingu za novinare.\n"Verujemo da je preporučljivo za 'vruće glave' da adekvatno procenjuju trenutnu situaciju i region i uzdržavaju se provokativnih akcija na teritoriji Sirije", dodao je portparol.\nNjegovu poruku objavila je i Ambasada Rusije u Tel Avivu na Tviteru. Iako se Izrael ne pominje, izraelski mediji navode da je to aluzija na obaranje ruskog aviona IL-20 u septembru sirijskim protivavionskim raketama za vreme izraelskog napada.\nRusija je odlučila da isporuči Siriji rakete S-300 nakon tog incidenta u kome je poginulo 15 ruskih vojnika.\nMoskva je optužila Izrael za obaranje aviona, tvrdeći da nije na vreme upozorena o planiranom udaru.\nIncident je izazvao diplomatsku krizu između Jerusalima i Moskve ali je Izrael nastavio da izvodi vojne akcije u Siriji, rekao je u ponedeljak neimenovani visoki izraelski vojni zvaničnik.\nKonačna ispitivanja javnog mnjenja, objavljena pred parlamentarne izbore u Izraelu 17. septembra, pokazuju da se izraelski premijer Benjamin Netanjahu približio mogućnosti da obrazuje...\nMediji: Izrael postavio špijunsku napravu kraj Bele kuće\nSprave za nadgledanje locirane blizu Bele kuće u poslednje dve godine po svoj prilici je postavio Izrael, izjavili su bivši zvaničnici SAD za magazin Politiko.\nGeneralni sekretar UN Antonio Gutereš upozorio je sinoć da bi plan premijera Izraela Benjamina Netanjahua o aneksiji doline reke Jordan i jevrejskih naselja na Zapadnoj obali, ako bude ponovo...


Društvo i znanost Mirza Krajina 05.01.2022\nBosanski energetski Gordijev čvor\nProblem sadašnjeg stanja i najavljenog finansijskog opterećenja potrošača električne energije rezultat je odsustva bilo kakve strategije sa jasnim ciljevima i neriješenih administrativno-pravnih pitanja\nPrema grčkoj mitologiji Gordi je rudo kola vezao užetom na kojem je napravio vrlo zamršen čvor. Kola su bila posvećena Zeusu, uz proročanstvo da će onaj ko ga uspije raspetljati postati vladar svijeta.\nProtest rudara samo je jedan od pokušaja raspetljavanja Gordijeva čvorau energetskom sektoru Bosne i Hercegovine. Raspetljavanje ovog problema otkriva njegovu obimnost, a očekivano opterećuje sve građane, ne samo one zaposlene u rudarstvu ili energetici. Poskupljenje energenata – na što možemo najviše uticati, jer imamo i vlastite sirovine i proizvodne kapacitete – utiče na sve i iznenadilo je javnost. Upravljanje energijom u Bosni i Hercegovini, za razliku od drugih dnevnopolitičkih tema, zapostavljeno je i ne dobija adekvatan prostor za raspravu. Postojeći različiti strateški dokumenti nerijetko su produkcija želja donatora nevladinih organizacija koje iza njih stoje, a usvojeni su od strane vlasti više radi dokaza o radu parlamentarnih tijela, a manje zbog istinske primjene. Stvarna agenda je zbog toga ili drugačija ili najčešće nepostojeća, a značaj sektora marginaliziran. Evropska unija prvobitno je osnovana kao zajednica uglja i čelika, odnosno u samoj svojoj osnovi je zajednica nastala zbog potrebe upravljanja energijom i sirovinama.\nKada se govori o energetskom sektoru, najčešće se misli samo na električnu energiju. Međutim, BiH izvozi električnu energiju, a uvozi naftu i zemni gas. Iako ne postoji jedinstvena statistika, proračunom se može doći do podataka da energetski bilans BiH iznosi minus 22TWh: naime, prosječna godišnja proizvodnja iznosi 56 TWh, a potrošnja 78 TWh.\nStruktura proizvodnje ukupne energije u BiH: 56 TWh\nStruktura potrošnje ukupne energije u BiH: 78 TWh\nPostoji mnogo potencijala za povećanje proizvodnih kapaciteta, a primarno električne energije, ali istovremeno i prostora za smanjenje potrošnje fosilnih goriva, uglja i sporo obnovljivog drveta kao energenata za ogrjev. Prema procjenama, iskorištenost hidropotencijala iznosi 39,8%, a u postdejtonskom periodu puštena je samo HE Mostarsko blato u pogon, te mini i mikro HE koje prema procjenama koriste između 1% i 1.7% hidropotencijala. Značajan napredak je također postignut u proizvodnji peleta i drugih ogrjevnih energenata od otpada i biomase, pri čemu je udio uvoza i dalje oko 70%, kao i u povećanju eksploatacije energije vjetra.\nProblem sadašnjeg stanja i najavljenog finansijskog opterećenja potrošača električne energije rezultat je odsustva bilo kakve strategije BiH sa jasnim ciljevima i neriješenih administrativno-pravnih pitanja. Nelogične sukcesije podrazumijevaju cjepkanje većih energetskih sistema koji su od pedesetih godina prošlog vijeka u bivšoj državi planirani kao jedinstvene cjeline, a sada su podijeljeni na više razičitih operatera, čime se gubi na efikasnosti upravljanja sistemima. Neriješeni odnosi o pravu na sukcesiju i raspolaganje na međunarodnom nivou BiH su do sada oštetili, vodeći se podacima procjene iz 2008., najmanje 4,5 milijardi €. Postoje energetska postrojenja i objekti koji se djelomično ili većinski nalaze na teritoriji BiH, iz kojih nije proizveden niti jedan kWh energije za tržište BiH, već ga godinama koriste elektrodistribucije susjednih država za svoje potrebe, bez naknade. Radi se o HE na Drini – Bajina bašta i Zvornik, CHE Orlovac koja se napaja iz Buškog blata, kao i aktualiziranim elektranama hidrosistema Gornji horizinti na Trebišnjici.\nNedavno usvojeno ograničenje povećanja cijena električne energije do 20% umjesto tradicionalnog novogodišnjeg poskupljenja cigareta nije nova politika ili novi pristup već održavanje postojećeg stanja. Zvanični javnosti dostupni izvještaji, različito strukturirani, ne mogu niti dokazati niti opovrgnuti opravdanost povećanja, s obzirom na način kako su napisani, za svakog aktera posebno. Elektroprivreda BiH, uz brojna neproizvodna i “društveno odgovorna” opterećenja poslovanja, svake godine posluje pozitivno, dok rudnicima, prema analizi iz 2018. svaka iskopana tona uglja za termoelektrane donosi gubitak od 9.49 KM. To znači da bi de facto proizvodna cijena kWh energije iz TE mogla biti skuplja od prodajne za domaćinstvo, tako što de iure generiše dug u rudnicima. Ukoliko se proizvodnja pomnoži gubitkom, godišnje dug generisan na ovaj način iznosi okvirno 50 miliona KM. Također, na smanjenje dobiti iz izvoza direktno utiču i izvozne takse za emisije gasova CO2, koje se usljed međunarodnih sporazuma uvećavaju za 5% svakih pet godina. Prema raspoloživim informacijama, nije vidljivo da se povećanje eko takse uračunava u cijenu. Paradoksalno, isti ministar energetike za 2020. godinu najavljivao je smanjenje cijena električne energije, te u javnosti plasirao informacije o BiH kao zemlji sa najjeftinijom električnom energijom.\nNastavak legende sa početka ovog članka glasi da je Aleksandar Makedonski mačem presjekao Gordijev čvor, nakon čega je ovladao svijetom. U prenesenom značenju, određeni problemi moraju se rješavati neophodnim rezovima. U tom smislu, sveobuhvatan izvještaj nadležnog ministarstva sačinjen od relevantnih informacija svih aktera u lancu proizvodnje sirovina, energije i distribucije trenutno je neophodniji od pisanja ili analize dostupnih strateških dokumenata, iz kojih se ne mogu vidjeti jasni propusti sadašnjeg sistema. Iz tog izvještaja na koji je Vlada FBiH obavezana i plana sanacije prikazanih gubitaka, koji bi trebao nastati kao njegov rezultat, moglo bi se utvrditi da li će rudnici praviti uštede ili štete, da li se treba povećati cijena rude i za koliko. Za sada su i najave poskupljenja i ograničenja rasta cijena električne energije za domaćinstva krajnje špekulativan način upravljanja jednim od najvažnijih resursa u državnom monopolu i vlasništvu, a dosadašnji pristup ignoriranja problema dok ne nestane više nije primjenjiv.\nZbog toga se proizvoljna najava povećanja cijena električne energije za 300% suštinski ne razlikuje mnogo od proizvoljnog ograničavanja rasta cijena do 20%. Mjera ograničenja rasta cijene u trenutnim okolnostima samo kao kratkoročna reakcija ima smisla, a nikako kao trajno rješenje. Krajnji cilj svakako treba da bude jeftinija energija za građane i privrednike, dobivena iz obnovljivih izvora, te energetska neovisnost BiH.


Predsednik SAD Donald Tramp i direktor FBI-aja Kristofer Rej\nPredsednik Donald Tramp u sporu je sa Federalnim istražnim biroom i Sekretarijatom za pravosuđe oko objavljivanja poverljivog memoranduma u kojem se tvrdi da su zvaničnici tih agencija bili protiv Trampa.\nU takozvanim "Nunes memorandumu", nazvanom po republikanskom kongresmenu Devinu Nunesu koji ga je sastavio prethodnih nedelja, iznose se detalji o navodnim naporima Sekretarijata za pravosuđe da uoči predsedničkih izbora 2016. godine, od Federalnog suda za obaveštajni nadzor, traži nalog za praćenje moguće komunikacije jednog od savetnika Trampove kampanje sa ruskim operativcima.\nTramp je saopštio da podržava objavljivanje dokumenta kojeg je, prema navodima Bele kuće, pročitao i razmotrio.\nDemokratski lideri u Senatu i Predstavničkom domu, Čak Šumer i Nensi Pelosi, odbacili su dokument i optužili republikance da im je stranka važnija od vladavine prava. Demokrate se ustvrdile i da se memorandumom pokušava podriti istraga moguće saradnje Trampove predsedničke kampanje sa Rusijom, koju vodi specijalni tužilac Robert Maler, a zatražile su i smenjivanje Nunesa sa položaja predsedavajućeg Odbora za obaveštajne poslove Predstavničkog doma.\nPredsedavajući Predstavničkog doma Pol Rajan rekao je u četvrtak da memorandum nije optužnica protiv FBI-aja ili Sekretarijata za pravosuđe, već legitiman napor da se osigura da se nadzor obavlja ispravno.\n"Ako su prekršene američke građanske slobode, to mora da bude razotkriveno kako se ne bi ponovilo", istakao je Rajan.\nDirektor FBI-aja Kristofer Rej, kojeg je na taj položaj kandidovao upravo Tramp, naveo je u sredu da je biro "ozbiljno zabrinut" u pogledu tačnosti dokumenta. Rej i zamenik sekretara za pravosuđe Rod Rozenstajn ranije su tražili od Trampovog šefa kabineta Džona Kelija da ne objavljuje sporni memorandum.\nJedan bivši zvaničnik FBI-aja, koji je želeo da ostane anoniman, rekao ja Glasu Amerike da je reputacija biroa ugrožena zbog stranačkog spora oko memoranduma.\nSedište FBI-aja u Vašingtonu\n"Kada političari napadaju institucije zbog političke koristi, to slabi kredibilitet tih institucija u javnosti. Svaki građanin će reći: Možda je FBI pristrasan, možda CIA. Možda našoj vladi ne može da se veruje", istakao je on.\nNajviše rangirani demokrata u Odboru za obaveštajne poslove Predstavničkog doma, Adam Šif, optužio je u sredu republikance da su dokument izmenili pre nego što su ga poslali Beloj kući, umesto slanja verzije predstavljene članovima Kongresa i odobrene za objavljivanje.\nKongresmen Šif je u pismu predsedavajućem odbora Devinu Nunesu naveo da su u memorandumu napravljene "bitne izmene", koje ostali članovi odbora nisu bili u prilici da razmotre ili odobre i da je situacija "duboko zabrinjavajuća".\n"Promene u dokumentu su značajne, iako se njima ne ispravljaju nepreciznosti i izvrtanje činjenica", istakao je Šif.\nPortparol Devina Nunesa odgovorio je saopštenjem u kojem se tvrdi da je verzija poslata Beloj kući "neznatno izmenjena" i da demokrate pokušavaju da odvrate pažnju od "zloupotreba iznetih u memorandumu".\n"U sve čudnijem pokušaju da spreče objavljivanje memoranduma, manjina u odboru sada ima primedbe zbog manjih izmena, među kojima je ispravljanje gramatičkih grešaka i dve izmene koje su zatražili FBI i demokrate", naveo je portparol.


Izvor: Beta, 17.Avg.2019, 12:17\nNekoliko hiljada prosvetnih radnika okupilo se danas u Hongkongu gde su prošetali do zvanične rezidencije lokalnih vlasti kako bi podržali prodemokratske proteste započete početkom juna.Demonstranti nose plakate sa natpisom "Zaštite buduće generacije" kao i kišobrane. Zbog tog skupa je blokiran saobraćaj u delu Hongkonga. Prosvetni radnici su na metalnoj ogradi zgrade lokalnih vlasti okačili bele trake kao znak podrške prodemokratskim protestima.Na skupu je rečeno da šefica hongkonških vlasti Keri Lam treba da odgovori na zahteve demonstranta i da policija ne sme da koristi nasilje kako bi rasterala proteste.Za sutra je takodje najavljen protest.Protesti su počeli u junu, zbog u medjuvremenu suspendovanog predloga zakona o ekstradiciji koji predvidja izručenje osumnjičenih Pekingu. Protivnici tog zakona navode da on predstavlja pretnju slobodama Hongkonga, garantovanim u narednih 50 godina od 1997. kada je Velika Britanija predala tu teritoriji Kini.Demonstranti traže ostavku Keri Lam i istragu o tome da li je policija koristila prekomernu silu u suzbijanju protesta.\nPolicija je saopštila da je ispitala dvojicu muškaraca zbog "nezakonitog napada", nakon što je došlo do guranja i koškanja MELBURN - Policija u Melburnu objavila je danas upozorenje nakon što su manji sukobi izbili između pristalica i protivnika protestnog pokreta u Hongkongu,...


Sud odlučuje o spornoj parceli kod gradilišta islamskog centra – SNEWS\nBy SNews 24. Decembra 2020. 515 No comment\nU Osnovnom sudu u Novom Pazaru danas je održano ročište povodom određivanja privremene mjere na spornoj parceli kod Velikog groblja u Novom Pazaru, između dvije islamske zajednice. U sudu se danas nisu pojavili predstavnici Islamske zajednice u Srbiji (IZuS) koji tvrde da je to vakuf i da pripada toj islamskoj zajednici.\nReis-ul-ulema Islamske zajednice Srbije Sead ef. Nasufović je nakon današnjeg ročišta rekao da je Islamska zajednica Srbije zajedno sa porodicama, koje staniju u blizini i koriste put koji vodi ka gradilištu islamskog centra kod Velikog groblja u Novom Pazaru, podnijelu tužbu i prijedlog za izricanje privremene mjere zbog smetanje državine.\nTagovi: Emir Fetahović Islamska zajednica Srbije (IZS) Islamska zajednica u Srbiji (IZuS) islamski centar Osnovni sud u Novom Pazaru Sead ef. Nasufović


Radovi na projektima modernizacije cesta u Goraždu započeli danas\nNakon nedavno potpisanog ugovora u okviru Programa modernizacije cesta Federacije BiH u JP „Ceste FBiH“, danas je započela realizacija projekata na području Grada Goražde u Bosansko-podrinjskom kantonu Goražde.\nRadi se o četiri infrastrukturna projekta čija je vrijednost blizu četiri miliona konvertibilnih maraka, a odnose se na rekonstukciju raskrsnice na cesti M-20 u Vitkovićima, izgradnju trotoara na potezu Vinarići-Baćci, izgradnju šetališta, trotoara od semafora, odnosno novog kružnog toka koji će biti izgrađen, do granice sa opštinom Novo Goražde. U okviru ovog programa, takođe, će se realizovati jedan veoma značajan projekat u ulicama Kulina Bana i Seada Sofovića-Sofe gdje se radi na rekonstrukciji trotoara, ceste te rješavanju površinskih voda.\nRiječ je o veoma značajnom projektu koji se realizuje u samom centru grada gdje je evidentna velika frekvencija saobraćaja i pješaka.\n„To je projekat rekonstrukcije izgradnje kružnog toka u Vitkovićima, ulazna cesta u Goraždu M-20, kao i cesta u centru Grada Goražde, zatim pješačka staza Vinarići-Baćci sa rješavanje odvodnje. Takođe, ovdje u centru planiramo rješavanje odvodnje gdje su radovi zvanično započeli danas“-kazao je šef gradilišta kompanije „Euro-Asfalt“ d.o.o. Sarajevo Muradin Papić.\nPrema riječima premijera BPK Goražde Emira Okovića, Vlada BPK Goražde realizaciju ovih projekata najavila je kroz Program javnih investicija.\n„Mi smo ovo najavljivali kroz Program javnih investicija, zagovaranje projekata modernizacije magistralnih cesta što se ovih dana i ostvaruje. Jedan od lotova vezan je zaključeni ugovor između JP „Ceste FBiH“ i izvođača „Autoceste FBiH“ koji je započet. Kada je riječ o ulici Kulina bana to je jedan projekat koji se naslanja na ono što BPK Goražde i Grad Goražde rade prema Industrijskoj zoni „Pobjeda“. Radi se o izuzetno značajnom projektu, o novim standardima uređenja ulica i trotoara a što se kompletno uklapa u sve radove koje radimo u Gradu Goražde. Siguran sam da ćemo realizacijom ovih projekata doprinijeti kvalitetnijem životu i ljepšem izgledu grada te postići ciljeve koje svi želimo“-riječi su premijera Okovića.\n– Grad Goražde proveo je sve aktivnosti vezane za realizaciju ovih projekata i svega onog što je bilo do lokalne zajednice- kazao je ovom prilikom gradonačelnik Grada Goražde Muhamed Ramović.\nU ovoj godini, pored ovih projekata, kako ističe gradonačelnik, očekuje se i raspisivanje Javnog poziva za odabir izvođača radova za još dva projekta i to za rekonstrukciju Mosta žrtava genocida u Srebrenici i izgradnju kružnog toka u Goraždu čija je vrijednost oko 2,5 miliona KM.\nIzvođač radova je kompanija „Euro-Asfalt“ d.o.o. Sarajevo, a rok za realizaciju projekata je šest mjeseci. Sredstva za njihovu realizaciju obezbjeđena su iz kreditnih sredstava Svjetske banke i Evropske investicijske banke.


Predsjednik Čubrilović za rusku Federalnu novinsku agenciju: Krajnji cilj stvaranje države koja ne odgovara interesima srpskog naroda | Page 2 | NSRS\nPredsjednik Čubrilović za rusku Federalnu novinsku agenciju: Krajnji cilj stvaranje države koja ne odgovara interesima srpskog naroda\n14.08.2021 - 21:45\nPredsjednik Narodne skupštine Republike Srpske Nedeljko Čubrilović u intervjuu za rusku Federalnu novinsku agenciju FAN rekao je da vjeruje da iza nametanja Zakona Valentina Incka o kažnjavanju negiranja genocida stoji želja Zapada da opravda unitarizaciju BiH, kao i da izvrši dodatni pritisak na Beograd.\nČubrilović je rekao da je teško reći šta je krajnji cilj Inckove inicijative, ali da će možda postati razumljivije ako se uzmu u obzir stavovi nekih bošnjačkih političara koji se ponašaju kao da je visoki predstavnik sekretar njihove organizacije ili od njih prima platu.\n"Krajnji cilj jeste stvaranje države koja ne odgovara interesima srpskog naroda - unitarna BiH, što je suprotno definiciji iz Dejtonskog sporazuma, a visoki predstavnik je učestvovao u ovom projektu", rekao je predsjednik Narodne skupštine.\nOn je dodao da se stiče utisak da se sve takve odluke donose u interesu samo jednog naroda, jedne političke stranke u BiH, dok srpski narod nikada nije dobio jednaku priliku da odbrani svoj status i svoj položaj, ali je ukazao da Republika Srpska ima svoja ovlaštenja koja nastoji očuvati.\nČubrilović je podsjetio da je Republika Srpska usvojila zakon u kojem se navodi da se odluka visokog predstavnika na njenoj teritoriji neće primjenjivati, kao i izmjene Krivičnog zakonika.\nOn je napomenuo da je na sjednici parlamenta demonstrirano apsolutno jedinstvo, a potvrđeno je i glasanjem za ova dva zakona u parlamentu, jer su svi poslanici glasali "za" - i vladajuća stranka i opozicija.\nOn je rekao da uloga stranog faktora u unutarpolitičkoj krizi u BiH nije mala i naglasio da je Incko odlazeći ostavio politički haos u zemlji.\n"Sada se sve loše stvari koje su neke zemlje učinile u drugom istorijskom periodu pripisuju srpskom narodu...Odlučujuću ulogu u tome odigrali su interesi spoljnih igrača, koji se ne poklapaju sa interesima naroda koji ovdje žive", smatra Čubrilović.\nKada je riječ o prijedlogu Rusije i Kine Savjetu bezbjednosti UN o prestanku mandata visokog predstavnika, Čubrilović je rekao da je ruska inicijativa dala BiH nadu, da taj pristup ima sve pozitivne konotacije.\n"Želio bih da izrazim svoju zahvalnost Rusiji i svim ambasadorima koji su ovdje radili. Shvatamo koliko je Rusija svojim položajem u Savjetu bezbjednosti UN uticala na to da je srpsko pitanje postalo uočljivije na međunarodnoj političkoj sceni. Ruska Federacija daje primjer kako bi međunarodna zajednica trebala djelovati i biti prisutna u Bosni i Hercegovini", istakao je Čubrilović.\nUkazao je kako je neophodno da lokalni političari imaju odlučujuću ulogu u izgradnji političke situacije u državi i donošenju najvažnijih odluka za BiH.\n"Poznat je stav političara iz Republike Srpske kada je riječ o Kristijanu Šmitu, da on kao novi visoki predstavnik nije prošao neophodnu zakonsku proceduru, te da se još ne može procijeniti koju će ulogu odigrati i koje je obaveze preuzeo na sebe", istakao je on.\nSmatra da će mu biti potrebno mnogo truda da Republici Srpskoj pokaže svoje dobre namjere.\n"Biće izuzetno teško. Izabran je kršeći proceduru, a njegovi akreditivi su sa stanovišta međunarodnog prava pod velikim znakom pitanja. Ako nastavi politiku svojih prethodnika, onda definitivno neće moći postići pozitivne promjene u BiH", rekao je Čubrilović.\nKada je riječ o parlamentarnoj saradnji sa Ruskom Federacijom, rekao je da je na visokom nivou, te naveo nekoliko nekoliko primjera odlične saradnje sa Zakonodavnom skupštinom Sankt Peterburga, a napomenuo je i da je predsjedavajuća Vijeća Federacije Federalne skupštine Ruske Federacije Valentina Matvienko bila gost Srpske 2018. godine.


Vlada o promenama PDV\nNacionalne vesti - Nedelja 09.09.2012 - 14:48\nVlada Srbije će pored rebalansa budžeta razmatrati i predloge Ministarstva finansija, pa i promene u PDV, najavila je ministarka energetike Zorana Mihajlović.\n"Sledeće sedmice je sednica vlade na kojoj će pored rebalansa budžeta biti i neke druge stvari koje je pripremilo Ministarstvo finansija i oni će izaći detaljno sa time".\n"Svakako će biti promena u smislu PDV, ali to je pre svega pitanje za ministra finansija", rekla je Mihajlovićeva odgovarajući na pitanje da li će do 1. oktobra biti povećan PDV.\nOna je naglasila da Vlada sve odluke donosi u dogovoru, pa će tako biti i sa odlukom o promenama u PDV.\nNa pitanje šta će biti tema predstojećih razgovora za MMF-om i da li će biti reči o izmenama Zakona o NBS, koje je nova vlada usvojila na početku mandata, Mihajlovićeva je rekla da uvek treba razgovarati o svemu, ali da očekuje da će težište tih razgovora biti dogovor oko raznih paketa mera koje Srbija mora da sprovede.\n"Sa jedne strane jesu reforme, a sa druge strane razgovaraćemo o pomoći koja nam je neophodna u javnim finasijama", rekla je Mihajlović, koja je člana Predsedništva SNS.\nOna je kazala da su za tu stranku i Vladu Srbije značajni razgovori sa MMF-om i naglasila da je put koji Srbiji može da pomogne da izađe na "zelenu granu" i razgovori sa tom međunarodnom finansijskom institucijom, kao i sa Svetskom bankom i bileterarni sporazumi o kreditu, koji su povoljniji od onih na tržištu.\nMihajlovićeva je najavila da je njeno ministarstvo predložilo ukidanje pojedinih agencija, među kojima je Agencija za energetsku efikasnost, jonizujuće zračenje i hemikalije, kao i da će Ministarstvo energetike preuzeti njihove poslove.\nIstičući da su mnoge od postojećih agencija nepotrebne, kao i da nisu dobro radile svoj posao, Mihajlovićeva je navela primer Agencije za energetsku efikasnost koja, kako je rekla, postoji 10 godina i za taj period je trebalo da energetska efikasnost zemlje bude povećana za dva do četiri odsto, što se nije desilo.\nPrema njenim rečima, planirano je ukidanje i 130 različitih nepotrebnih taksi, a procenjeno je da će od toga korist imati oko 400.000 ljudi.\nOna je ponovila da je Vlada procenila da će raznim merama, koje je preduzela i koje će preduzeti u narednom perodu u sledećoj godini uštedeti oko milijardu evra.\nMihajlovićeva je napomenula da je nova vlada nasledila ogromne probleme, da je deficit oko dve milijarde evra, javni dug 55 odsto BDP sa tendencijom da do kraja godine dostigne i 60 odsto.\nMinistarka je najavila da će njeno ministarstvo do kraja septembra izaći za prioritetom plana investiranja u energetiku i životnu sredinu u Srbiji, što će biti predstavljeno javnosti i potencijalnim investirtorima, kako bi Srbija što brže krenula u izgradnju manjih objekata od tri do pet miliona evra i velikih "koji su teški stotine miliona evra".\nGovoreći o sednici Socijano-ekonomskog saveta, koja je juče održana, Mihajlovićeva je rekla da su predstavnici sindikata više puta naglasili da do sada nisu imali priliku da razgovaraju sa predstavnicima vlade na taj način.


GAS DO DASKE I IZLAZAK NA SVETSKO TRŽIŠTE - AQOS AUTOMOBILI\nDogađajiNove tehnologije i naukaPrivredaSportSrbija dešavanjaZanimljivosti\nAQOS TECHNOLOGIES RAZVIJA SUPER AUTO BUDUĆNOSTI\nKompanija Aqos Technologies već godinama unazad vredno radi na razvoju novog brenda automobila koji će biti omiljeno prevozno sredstvo savremenom čoveku. Tim stručnjaka, dizajnera i inzenjera na čelu sa Sašom Milovančevićem, već su napravili ozbiljan pomak u razvoju ovog projekta i pitanje je dana kada će se na ulicama pojaviti novi srpski auto.\nPre nekoliko meseci Aqos je svoje projekte i ideje predstavio na sajmu robotike u Kini a čast da razmeni iskustva i mišljenja sa kineskim privrednicima imao je Đorđe Radojičić, član tima Aqos Technologies.\nAqos je takođe imao prilike i da u Srbiji ugosti predstavnike vlasti, stručnjake i profesore fakulteta iz Kine, napravi saradnju i bude korak bliže svetskom auto tržištu.\nPosle napornog rada Aqos-ov tim je ostvario partnerstvo sa jednom od vodećih kompanija na svetu za proizvodnju igrica Games2Win i sa ponosom predstavio početak saradnje. Games2win beleži preko 150 miliona preuzimanja igrica sa iTunes i Android platformi. Mnoge igrice Games2win su redovno dostizale na vrh listi globalnih grafikona za aplikacije. Aqos je trnutno u finalnoj fazi i uskoro će ovi modeli biti dostupni svim korisnicima.\nJoš jedna novost koja govori da se trud, umeće, rad i znanje ipak isplate je prestavljanje Aqos-ovog modela na svetski poznatom sajtu Top Gear. Naime, ovaj sajt uvrstio je jedan od automoila Aqos u listu autmobila koji bi predstavljao svoju zemlju na Svetskom prvenstvu u Rusiji 2018 godine. Izor Top Gear-a za Srbiju je pao na Aqos Javier.\nU narednom periodu Aqos čeka dosta posla. Deo tima je prošlog meseca već boravio na East Europe Tech Tour u Bugarskoj (konferenciji koja okuplja kompanije koje se bave visokotehnološkim inovacijama) i predstavio svoj projekat.\nDruge modele možete videti na zvaničnom websajtu Aqos Technologies http://aqos.co.uk\n(Visited 1909 times, 1 visits today)


Oktobar 18, 2020 21:23\nLideri Demokratskog fronta, članice nove vladajuće koalicije u Crnoj Gori, Andrija Mandić i Milan Knežević pozvali su danas lidere Bošnjačke stranke Rafeta Husovića i albanskih stranaka Gencija Nimanbegua i Nika Đeljošaja na otvoreni razgovor za pomirenje i prevazilaženje problema iz prošlosti.\n"Kao politički predstavnici srpskog naroda procenjujemo da je ovo onaj važni trenutak kada je neophodno da počnemo otvoreni razgovor o svemu korisnom za Crnu Goru i naše narode u njoj. Pomirenje za budućnost, to je naša politika u koju vas želimo uveriti", navodi se u inicijativu koju su potpisali Mandić i Knežević.\n"Smatramo da narodi Crne Gore treba da budu priznati i ravnopravni, bez obzira na brojnost. Mi vas, kao bivši režim, ne vidimo kao sredstvo za očuvanje buduće vlasti, već kao istinske partnere u kreiranju buduće vlasti i u zajedničkom rešavanju svih nagomilanih problema koji su se nadvili nad našom Crnom Gorom", navodi se u inicijativi.\n"Želimo da zajedno vodimo računa o privrednoj, verskoj, prosvetnoj i kulturnoj ravnopravnosti naših naroda. Naš dogovor treba da bude naš novi početak i verujemo da on treba da bude na korist svima, na dobro i svim drugim narodima u ovoj državi", naveli su Mandić i Knežević.\nOni su naglasili da su posvećeni svim vrednostima tradicionalne evropske demokratije i napretku Crne Gore i da su uvereni u važnost "budućih razgovora i iskreno ubeđeni u njihovu korisnost za sve građane".\n"Ovaj novi početak našeg dijaloga, koga sami osmišljavamo i pokrećemo u Crnoj Gori, verujemo da može dobro poslužiti i svim našim sunarodnicima u regionu, gde se naši narodi dodiruju i žive jedni sa drugima. Šaljemo snažnu poruku da pomirenje za budućnost nije vrednost koja važi samo za jedan prostor i za jednu državu", zaključuje se u pismu Mandića i Kneževića kao srpskih političkih predstavnika.\nMilačić: Naš Mitropolit nije umro, započeo je večni život 2\nKo je bio i kako je govorio mitropolit Amfilohije 14\nKrivokapić: Proglasiti Dan žalosti zbog smrti Amfilohija 11\nPreminuo mitropolit crnogorsko-primorski Amfilohije 19\nZemljotres jačine 4,4 stepena u Rumuniji 14\n9:26 October 30, 2020


10 najboljih hotela u blizini: Palazzo Sclafani - TripAdvisor\nNoćenja s doručkom u Castellammare\nSpa odmarališta – Palazzo Reale\nOstale vrste smeštaja u Seralcadio\nNajbolji hoteli u blizini: Palazzo Sclafani, Palermo\nHoteli u blizini: Palazzo Sclafani\nPiazza Vittoria 14, 90134, Palermo, Sicilija, Italija\nČitajte komentare o: Palazzo Sclafani\n145 hotela je u krugu od 50 km od: Palazzo Sclafani\nFiltrirajHoteli50 km od lokacije Palazzo Sclafani\n1,3 km od: Palazzo Sclafani\nBr. 1 u pogledu odnosa cena/kvalitet od 385 hotela u Palermu\n0,9 km od: Palazzo Sclafani\nBr. 2 u pogledu odnosa cena/kvalitet od 385 hotela u Palermu\n0,5 km od: Palazzo Sclafani\nBr. 3 u pogledu odnosa cena/kvalitet od 385 hotela u Palermu\nBr. 4 u pogledu odnosa cena/kvalitet od 385 hotela u Palermu\nCena koju ste pronašli je za 31% niža od prosečne cene ovog hotela od 179 US$ za noćenje.\nPrikaži sve povoljne ponude (14) počev od 1.062 US$\n0,8 km od: Palazzo Sclafani\nBr. 5 u pogledu odnosa cena/kvalitet od 385 hotela u Palermu\nBr. 6 u pogledu odnosa cena/kvalitet od 385 hotela u Palermu\nCena koju ste pronašli je za 10% niža od prosečne cene ovog hotela od 161 US$ za noćenje.\n1,1 km od: Palazzo Sclafani\nBr. 7 u pogledu odnosa cena/kvalitet od 385 hotela u Palermu\n0,6 km od: Palazzo Sclafani\nBr. 8 u pogledu odnosa cena/kvalitet od 385 hotela u Palermu\n1,2 km od: Palazzo Sclafani\nBr. 9 u pogledu odnosa cena/kvalitet od 385 hotela u Palermu\nBr. 10 u pogledu odnosa cena/kvalitet od 385 hotela u Palermu\n0,4 km od: Palazzo Sclafani\nBr. 11 u pogledu odnosa cena/kvalitet od 385 hotela u Palermu\nBr. 12 u pogledu odnosa cena/kvalitet od 385 hotela u Palermu\n0,7 km od: Palazzo Sclafani\nBr. 13 u pogledu odnosa cena/kvalitet od 385 hotela u Palermu\nBr. 14 u pogledu odnosa cena/kvalitet od 385 hotela u Palermu\n0,3 km od: Palazzo Sclafani\nBr. 15 u pogledu odnosa cena/kvalitet od 385 hotela u Palermu\nBr. 16 u pogledu odnosa cena/kvalitet od 385 hotela u Palermu\nBr. 17 u pogledu odnosa cena/kvalitet od 385 hotela u Palermu\nBr. 18 u pogledu odnosa cena/kvalitet od 385 hotela u Palermu\nBr. 19 u pogledu odnosa cena/kvalitet od 385 hotela u Palermu


Stefanović: Sefić u rukama srbijanske policije, biće procesuiran – Haber.ba\nStefanović: Sefić u rukama srbijanske policije, biće procesuiran\nMinistar unutrašnjih poslova Srbije Nebojša Stefanović izjavio je večeras “Tanjugu” da se Sanjin Sefić, koji se sumnjči da je automobilom usmrtio dve devojke u Sarajevu, nalazi u rukama srbijanske policije i da će biti procesuiran u skladu sa međunarodnim propisima koji uređuju oblast ekstradicije.\n“Bićemo u kontaktu sa kolegama uz BiH kako bi što brze okončali kompletan postupak. Ljude uvek pogode događaji poput stradanja nedužnih djevojaka u Sarajevu, ali je naša policija poslala jasnu poruku da oni koji se na bilo koji način ogriješe o zakon neće moći da nađu utočiste u Srbiji”, naveo je Stefanović.\nKantonalni sud u Sarajevu potpisao je naredbu za raspisivanje potjernice za Sanjinom Sefićem, koji je pregazio dvije djevojke u Sarajevu i zatim pobjegao u Srbiju, i rješenje o određivanju pritvora.\nTo je za “BHRT” ranije potvrdila sudija u Kantonalnom sudu Sarajevo Jasmina Begić, navodeći će naredba biti proslijeđena MUP-u Kantona Sarajevo, a zatim i Interpolu, koji će zatražiti od MUP-a Srbije da uhapsi i izruči Sefića Bosni i Hercegovini.\nPotpredsjednik Vlade Srbije i ministar unutrašnjih poslova Nebojša Stefanović izjavio je ranije danas da Sefić nije državljanin Srbije, niti na teritoriji ove zemlje ima prebivalište ili boravište.\nIpak, naveo je on, treba imati u vidu da do ovog trenutka Federalno ministarstvo unutrašnjih poslova BiH nije raspisalo međunarodnu crvenu potjernicu koja je ujedno i nalog za hapšenje.\n“To znači da ne postoji zakonski osnov za lišenje slobode lica koje se sumnjiči za ovo krivično djelo”, istakao je Stefanović u pisanoj izjavi dostavljenoj medijima.\nNemanja Pantić, načelnik Odeljenja za medije i komunikacije MUP-a Srbije medijima u BiH je rekao da je od MUP-a Federacije BiH 10. oktobra oko 23.45 sata dobio obavještenje da je Sanjin Sefić, prema njihovim podacima, prebjegao u Srbiju na graničnom prelazu Uvac, što je MUP Srbije, kako je rekao, potvrdio.\nTeme:Bosanska Krupa, Bugojno, hapšenje, izdvojeno, Nebojša Stefanović, Sanjin Sefić, Sarajevo, Srbija


Klim Klem pobrao aplauze u Prijepolju\n22.05.2017 Klim Klem pobrao aplauze u Prijepolju\nDruge večeri Festivala amaterskih pozorišta Zapadne Srbije u Prijepolju amateri pozorišta „Janko Veselinović“ Bogatić izveli su predstavu Klim klem po tekstu Aleksandra Obrenovića, u režiji Ivana Tomaševića. Žiri publike odlučio je da diploma za glumca večeri pripadne Miroslavu Periću, za ulogu Tikve.\n„Sedmi put za redom organizujemo Festival amaterskih pozorišta Zapadne Srbije, na kom učestvuju po dva predstavnika Mačvanskog, Zlatiborskog i Kolubarskog okruga. I ove godine gledali smo odličnu predstavu naših prijatelja iz Bogatića, koji su nam uvek dragi gosti“, rekao je Vasilije Mićović, urednik pozorišnog programa Doma kulture Prijepolje.\nPored amatera iz Bogatića, na festivalu učestvuju i pozorišta iz Prnjavora, Priboja i Ljubovije, kao i domaći ansambl. Najuspešnija predstava po izboru selektora, reditelja Saše Latinovića, putuje na republičku smotru koja se tradicionalno održava u Kuli.\nVi ste posetilac br: 13 143 897


Delegacija Nezavisne komisije za medije (NKM) boravila je danas u zvaničnoj poseti kancelariji Autoriteta za Audiovizuelne Medije (AMA), u Tirani.\nGlavna tema razgovora predsedavajućeg NKM g. Xhevat Latifi i njegov kolega iz AMA g. Gentian Sala, kao i predstavnici delegacija dva audiovizuelna regulatora, bi o je iskustvo u praćenju rada medija tokom vremena koja one pokrivaju predizbornu kampanju.\nS tim u vezi, razgovarano je o zakonskom i podzakonskom okviru koji reguliše izborni proces na Kosovu i u Albaniji, o tehnološkoj infrastrukturi za nadgledanje i obavezama licenciranih operatora.\nUzimajući u obzir izbore održane u februaru u Republici Kosovo, kao i izbore koji se uskoro očekuju u Albaniji, motivisali su NKM i AMA da razmene najbolja iskustva praćenja tokom izbornog procesa, sa fokusom ne samo na prilagođavanju pravni okvir, ali i u primeni efikasnih mera za najkraću moguću procenu sadržaja emitovanog tokom predizborne kampanje.\nObe delegacije su takođe razgovarale o procesu digitalizacije audiovizuelnih emisija, aspektu koji je dugo bio na dnevnom redu saradnje između NKM i AMA. Drugo pitanje o kojem se razgovaralo na sastanku je dinamika audiovizuelnog tržišta na Kosovu i u Albaniji, sa posebnim fokusom na promovisanju povećanja besplatnog emitovanja televizijskih kanala.


Обележавање великог јубилеја Великог рата -\nObeležavanje velikog jubileja Velikog rata\nU ponedeljak, 15. oktobra, u Aleksincu će biti obeležene godišnjice oslobođenja grada u dva svetska rata. Na taj dan pre tačno 100 godina, Aleksinac je oslobođen u Velikom ratu, dok je u Drugom svetskom ratu oslobođen 13. oktobra 1944. godine.\nCeremonija obeležavanja počeće u 10 časova pomenom palim ratnicima u oslobodilačkim ratovima od 1912. do 1918. godine i polaganjem cveća na spomenik u porti crkve Svetog Nikole. Svečanost će biti nastavljena odavanjem pošte palim borcima Narodnooslobodilačkog rata i polaganjem cveća kod spomen-kosturnice ispred škole „Ljupče Nikolić”.\nZbog blizine datuma oslobođenja Aleksinca u dva svetska rata, Odbor za obeležavanje praznika, istorijskih događaja, godišnjica i jubileja doneo je odluku da se, i ove godine, dva značajna događaja u istoriji Aleksinca obeleže istog dana.\nPrevious Post:Poenteri u gradskom parku Brđanka\nNext Post:Most je bezbedan


Zrenjaninac Luka Mandić predstavljao Crveni krst Srbije na Međunarodnom kampu u Austriji\nMladi volonter Crvenog krsta Zrenjanin Luka Mandić, bio je jedan od dvoje učesnika iz naše zemlje, koji su predstavljali Nacionalno društvo Crvenog krsta Srbije na 63. Međunarodnom kampu prijateljstva u Austriji.\nKamp je održan u austrijskom gradu Langenloisu u periodu od 9. do 23. jula u organizaciji Crvenog krsta Austrije, s ciljem da se povežu mladi volonteri Crvenog krsta iz čitavog sveta različitog kulturnog i socio-ekonomskog porekla.\nPrema rečima Luke Mandića, uz timski rad, druženje i razmenu iskustava o volonterskom radu u organizaciji Crvenog krsta, otklanjanjem jezičkih i kulturnih barijera i podsticanjem razumevanja i prihvatanjem različitosti, učesnici su se iz kampa vratili u svoja nacionalna društva bogatiji znanjem i iskustvom, dragocenim za budući volonterski rad.\n– Tokom dvonedeljnog događaja imali smo priliku da vežbamo pružanje prve pomoći, da saznamo više o psihosocijalnoj podršci i pomoći, ali i da steknemo korisna znanja o humanitarnim pravima i delovanjem u nesrećama. Pored toga upoznali smo se sa volonterima iz celog sveta i stekli nova prijateljstva – rekao je za naš portal volonter Crvenog krsta Zrenjanin koji je u Austriji predstavljao Srbiju sa Nenadom Salmanom iz Ćićevca.\nLetnji period i školski raspust prilika su da se zainteresovanim mladima osnovnoškolskog i srednjoškolskog uzrasta organizuju dodatne obuke i edukacije volonterskog rada. Kamp u Austriji bio je upravo jedna od tih prilika.\nOsim učešća na lokalnim obukama koje se svake godine organizuju u okviru delatnosti Crvenog krsta Zrenjanin, mladi volonteri se po pozivu Crvenog krsta Vojvodine i Srbije upućuju na edukativne kampove i obuke i na međunarodne nivoe organizovanja.\nTagovi crveni krst srbijacrveni krst zrenjaninLuka MandićVesti Zrenjaninvolonterzrenjanin\nSavršen letnji dan u bioskopu: Svi filmovi u Cinestar bioskopima za 160 dinara\nSvečana sala Park: ˝Hvala Zrenjanincima za najuspešniju godinu do sada˝


Korona u BiH: 1.886 novozaraženih i 54 preminulih, najviše od početka pandemije - BIGportal.ba\n6 Novembra, 2020 6 Novembra, 2020 0435\nU Bosni i Hercegovini je u posljednja 24 sata registrovano 1.886 novozaraženih koronavirusom od ukupno 4.582 testiranih. U cijeloj zemlji u posljednja 24 sata registrovano je 54 smrtnih slučajeva što predstavlja crni rekord.\nZaključno s današnjim danom, u Federaciji BiH izliječeno je 20.888 pacijenata, a u protekla 24 sata oporavak je zabilježen kod 199 pacijenata. Trenutno su aktivna 15.740 slučajeva pozitivnih na koronu.\nU Republici Srpskoj je za posljednja 24 sata potvrđeno 589 novih slučajeva zaraze koronavirusa. To manje nego jučer kad su registrovane 622 novozaražene osobe.\nU posljednja 24 sata testirano 1.199 uzoraka, a preminule su 23 osobe.


Srbiju volimo - Skijanje na Staroj planini pravi doživljaj\nSkijanje na Staroj planini pravi doživljaj\nNa otvaraju ski sezone direktor SP Resort Goran Karadžić istakao je da je, nakon uspešne sezone irevitalizovanih puteva ka planinskom centru, novi cilj razvijanje kongresnog turizma.Ove godine rekonstruisan jeplaninarski dom koji ima 14 soba i 64 ležajeva,idealan za ljubitelje lova i planinskog turizma.\nBiljana Đokić, v.d. direktora JP „Stara planina“, istakla je da je uovoj godini potpuno rekonstruisana putna mreža do Stare planine. Javno preduzeće „Stara planina“ je u prethodnom periodu infrastrukturno opremilo sve građevinske parcele na Jabučkom ravništu. U planu za narednu godinu je izgradnja teniskih terena i ski bifea na izlaznoj stanici gondole.\nSkijališta Srbije zvanično su započeli rad na Staroj planini. Dejan Ćika,direktor JP Skijališta Srbije istakao je da zajednički rad i potencijal koji ima ova destinacija treba da bude sve važnija i da se razvija u veći skijaški centar.


Žbogar: Očekujemo da EU u junu otvori pregovore sa Severnom Makedonijom - European Western Balkans\nAutor EWB 21. 05. 2019.\nSamuel Žbogar; Foto: Wikimedia Commons\nSKOPLJE – Evropska komisija će u godišnjem izveštaju o napretku za Severnu Makedoniju preporučiti tu državu za otvaranje pregovora sa Evropskom unijom, uveren je evropski ambasador u Skoplju Sameul Žbogar prenosi portal Plusinfo.\n“Ubeđen sam da će u izveštaju Komisije biti preporučeno otvaranje pregovora sa Severnom Makedonijom”, rekao je Žbogar.\nOn je dodao da konačnu odluku o otvaranju pregovora usvajaju zemlje članice Evropske unije na osnovu izveštaja Evropske komisije.\n“Ovu odluku očekujemo u junu i nadamo se da će se upravo to i dogoditi. Smatram da je ova država tokom prošle godine pokazala svoju posvećenost Evropskoj uniji i reformama”, istakao je Žbogar.\nKako je objasnio, u Severnoj Makedoniji donete su važne odluke, a opozicija i vlast rade na važnim zakonima.\n“Bićete zemlja – primer u regionu koja je posvećena reformama”, zaključio je Žbogar.\nSledeće nedelje Evropska komisija će objaviti izveštaj o napretku u toj zemlji i, kako je rekao evropski ambasador u Skoplju, upravo će ovaj izveštaj odraziti ogromni napredak koji je bio postignut u toku protekle godine.\nEvropska komisijaSeverna MakedonijaŽbogar Semjuel\nEWB 07. 11. 2019.


SAD pozivaju Rusiju da izvrši pritisak na Asada - 20.05.2016, Sputnik Srbija\nSAD pozivaju Rusiju da izvrši pritisak na Asada\nSAD pozivaju Rusiju da izvrši pritisak na predsednika Sirije Bašara el Asada da prekine narušavanje primirja u toj zemlji, izjavio je u petak portparol Stejt... 20.05.2016, Sputnik Srbija\nSAD pozivaju Rusiju da izvrši pritisak na predsednika Sirije Bašara el Asada da prekine narušavanje primirja u toj zemlji, izjavio je u petak portparol Stejt departmenta Džon Kirbi.\n20 Maj 2016, 18:17\n„Učvršćivanje primirja treba da poštuju sve strane i svi koji ga narušavaju treba da snose odgovornost“, rekao je Kirbi.\nOn je dodao da je Asadov režim, prema američkim procenama, odgovoran za apsolutnu većinu slučajeva narušavanja primirja.\n„Očekujemo da će Rusija prekinuti ta narušavanja, uključujući bombardovanje civila i civilnih objekata“, rekao je Kirbi.\nPrema njegovim rečima, Međunarodna grupa za podršku Siriji jasno je dala do znanja da je neophodno uspostaviti mehanizam da se ti slučajevi otklone.\n„Predlozi za mehanizam koji bi omogućili da se pozovu na odgovornost oni koji narušavaju primirje — to je ono o čemu razgovaramo sa Rusijom. Nijedan od tih predloga za sada nije usaglašen“, naveo je Kirbi.\nOn je dodao da je Međunarodna grupa za podršku Siriji objavila da bi blokiranje pristupa humanitarne pomoći moglo da dovede do potrebe da se stvore vazdušni mostovi za njeno isporučivanje.\nKirbi je, takođe, rekao da SAD i Rusija nemaju dogovor o zajedničkom bombardovanju u Siriji.\n„Nemamo sporazum sa Rusijom o izvođenju zajedničkih vazdušnih napada u Siriji. Razmatramo sa našim ruskim kolegama predloge o stalnom mehanizmu za ostvarivanje najbolje kontrole i učvršćivanje primirja“, rekao je on.\n20 Maj 2016, 16:04\nI Bela kuća ne komentariše predloge Rusije o zajedničkim vazdušnim napadima u Siriji i poziva Moskvu da utiče na sirijske vlasti da poštuju primirje, rekao je novinarima predstavnik Bele kuće Erik Šulc.\n„Smatramo da ako Rusija želi nešto da učini kako bi se borila protiv Nusra fronta i DAEŠ-a, to je prvo što treba da bude na njihovom spisku — da postignu da predsednik Sirije Bašar el Asad poštuje prekid borbenih dejstava“, rekao je Šulc.\n„Ne možemo u ovom trenutku da komentarišemo nikakve druge korake“, rekao je on.


Akcija dobrovoljnog davanja krvi - Kolubarski Info\nAkcija davanja krvi, Mionica\nRedakcija May 5, 2020\t0 Komentara\nProšle sedmice je u Kulturnom centru organizovana akcija dobrovoljnog davanja krvi u organizaciji Crvenog krsta Mionica. Nakon obaveznog lekarskog pregleda, od 52 prijavljenih građana dragocenu tečnost dalo je njih 47.\nMeđu davaocima krvi bili su i predsednik Opštine Boban Janković, njegovi saradnici i volonteri Opštinskog štaba za vanredne situacije, čime su dali lep primer svojim sugrađanima. Akcija je sprovedena u skladu sa svim merama koje je donela Vlada Republike Srbije, kako bi se obezbedila maksimalna zaštita dobrovoljnih davalaca, volontera i članova ekipe Zavoda za transfuziju krvi.\nVrtić „Neven“ u ponedeljak počinje sa radom – izvršena dezinfekcija objekta\nJuče je po naredbi Štaba za vanredne situacije opštine Mionica izvršena dezinfekcija objekta Dečijeg vrtića „Neven“, koji će u ponedeljak 11. maja početi sa radom. U skladu sa preporukama, „Neven“ će u početku biti na usluzi deci čija oba roditelja rade i koji nemaju drugo rešenje za čuvanje dece.\nDezinfekcija vrtića „Neven“, Mionica\nPočeli sa radom kafići i restorani u Mionici\nNakon frizerskih salona, salona za negu lepote i teretana, od juče su u okviru popuštanja mera Vlade Srbije, na području opštine Mionica počeli da rade i kafići i restorani, uz poštovanje preporuka koje se odnose na zaštitu od korona virusa. Vlasnici primenjuju sve preporuke, od socijalnog distanciranja do mera dezinfekcije i broja gostiju u objektu i bašti, a posećenost je za sada dosta slaba.\nInače, prema podacima Zavoda za javno zdravlje Valjevo od 5. maja, na teritoriji Opštine je registrovano ukupno 23 obolelih od korona virusa, od čega je osmoro hospitalizovanih, 12 je otpušteno sa bolničkog lečenja i u kućnoj su izolaciji, a troje je izlečeno.\nZa Kolubarski Info iz Mionice, Nada Dželebdžić / Foto: Kolubarski Info\nTags: Boban jankovic, dezinfekcija, dobrovoljno davanje krvi, kafići, mionica, restorani, Vrtić Neven\nObeležena 21 godišnjica od pogibije Darka Miloševića


U Vranju u toku manifestacija Svetosavska nedelja - JUGPRESS\nKoncert duhovne i izvorne muzike u izvođenju vranjske grupe „Izvor“ priređen je u okviru programa manifestacije „Svetosavska nedelja“.\nČlanovi grupe su treće večeri manifestacije pripremili repertoar duhovnih i tradicionalnih pesama iz Vranja i okoline.\n„Izvor“ postoji 17 godina i bavi se prikupljenjem, aranžiranjem, izvođenjem i snimanjem tradicionalnih pesama iz Vranja, južne Srbije, Kosova i Metohije.\nProgramom pod nazivom „Razgovor s poezijom“ u okviru „Svetosavske nedelje“ publici su se predstavili i mladi vranjski pesnici Aleksandra Jovanović, Stevan Miloševića i Nemanja Stojković Bleki.\nVečeras od 20 sati je program pod nazivom „Svetlost Svetog Save“, koji zajednički pripremaju učenici OŠ „Bora Stanković“ iz Tibužda i polaznici Regionalnog centra za talente.\nOsim na zvaničnoj Fejsbuk stranici manifestacije, program „Svetosavske nedelje“ se može pratiti i na lokalnim televizijskim stanicama.


Naš Tim « Stomatološka ordinacija Dr Fedor Marijanski\nEstetska Stomatologija, Protetika, Parodontologija, Implantologija\nZaposleni u stomatološkoj ordinaciji su:\nStudije stomatologije i specijalizaciju iz oblasti stomatološke protetike završava na Medicinskom fakultetu Univerziteta u Novom Sadu. Usavršava se iz oblasti opšte stomatologije i stomatološke protetike na mnogobrojnim kongresima u zemlji i inostranstvu.\nStudije stomatologije na Medicinskom fakultetu Univerziteta Novi Sad upisuje 2000. godine, iste završava 2006. nakon čega se zapošljava u stomatološkoj ordinaciji “Dr Fedor Marijanski” na poslovima doktora stomatologije. Kao student učestvovala u oraganizaciji studentskih kongresa, na kojima je nastupala i kao predavač.\ndr Maja Mladenović\nSpecijalista ortopedije vilica i zuba i dugogodišnji spoljni saradnik ordinacije “Dr Fedor Marijanski” gde se timskim radom resavaju mnogobrojne anomalije u predelu vilica i zuba.\nDugogodišnje iskustvo rada u drzavnoj službi i jedna od prvih asistentskinja sa kojim je dr Fedor Marijanski radio u Domu zdravlja Novi Sad.\nStomatološka sestra koja je zaposlena u ordinaciji od prvog dana osnivanja stomatološke ordinacije. Dr Marijanski smatra da je u velikoj meri zahvaljujuči njoj ordinacija danas ono što jeste.\nNajmlađi član naseg tima koji savesno obavlja sve pojedinosti u vezi sa organizacijom rada ordinacije . Paraleno sa radom u ordinaciji pohađa i studije poslovne ekonomije na privatnom fakultetu EDUCONS u Novom Sadu.\nZavršila je jugoslovesnku i svestku književnost, usavršavala se u oblasti odnosa sa javnošću i menadžmenta. Takodje se je završila studije homeopastke medicine pa je na svim ovim zadacima zaposlena i u ordinaciji.


Kina gradi plutajuće stanice za lansiranje raketa - BIGportal.ba\n12 Septembra, 2020 12 Septembra, 2020 0533\nKina radi na plutajućoj luci za lansiranje kosmičkih letelica, a lokacija je na otvorenom moru, u pravcu grada Haiyang. Kao najveća prednost ovakvih stanica ističe se to što su naseljene oblasti daleko, pa delovi koji se odvajaju tokom lansiranja ne ugrožavaju stanovništvo.\nU pitanju je Istočna svemirska luka, a iza projekta stoji China Aerospace Science and Technology Corporation (CASC), kompanija kojoj vlada veruje kada su u pitanju projekti ovog tipa. Pored toga što će služiti za lansiranje manjih raketa, luka će se koristiti i za izgradnju, testiranje i održavanje satelita i drugih kosmičkih letelica. Prvo lansiranje sa mora se u ovoj zemlji dogodilo u junu 2019. godine, a tom prilikom je poletela raketa Long March 11, visoka nešto preko 20 metara. Lansirana je sa plutajuće platforme sa Žutog mora i u kosmos je tom prilikom ponela nekoliko meteoroloških satelita. Planirano je da se sa iste platforme lansira još jedna raketa pre kraja 2020. godine.\nLansiranje sa vode ima brojne prednosti, pre svega bezbednosne, budući da se poletanja odvijaju daleko od gusto naseljenih oblasti. Upravo je zbog toga i kompanija SpaceX zainteresovana za izgradnju sličnih lansirnih stanica, a kako bi Starship brodovi bezbedno kretali put kosmosa. Novootvorena radna mesta u kompaniji ukazuju da je i taj projekat u toku, pa se očekuje da se broj lansirnih stanica koje će biti pozicionirane na velikim vodenim površinama u budućnosti samo povećava.\nPojavili su se detalji o Nvidia RTX 3060 Ti grafičkoj karti\nDeepMind: Vještačka inteligencija i prirodnija partija šaha


Festival „Dan D“ - Delči u čast - Rock SvirkeRock Svirke\nPrvi takmičarski festival perspektivnih pop i rok izvođača „Dan D“, posvećen uspomeni na muzičara Milana Delčića-Delču, biće održan u subotu 14. septembra u Beogradu, u organizaciji Gradske opštine Čukarica i promoterske kuće Long Play.\nKonkurs za učešće u „Danu D“ otvoren je i mogu se prijaviti pop i rok bendovi i izvođači iz Srbije, ali i regiona, bez obzira da li su do sada imali neko zvanično ili internet izdanje, a smatraju da im nije pružena prava prilika da se javno predstave.\nStručni žiri potom će odlučiti koji će bendovi nastupiti 14. septembra na festivalu „Dan D“. Tri najbolja izvođača po odluci stručnog žirija očekuju nagrade u vrednosti 25.000, 15.000 i 10.000 dinara.\nOtuda je i logično da festival, čiji je cilj da postane tradicionalan i pomaže novim muzičkim snagama, simbolično ponese ime „Dan D“, odnosno „Delčin dan“ ili „Dan Delče“.


Tržišni krvotok - Vreme novca - Nedeljnik Vreme\nAktivno tržište obveznica omogućiće našim građanima da do gotovine dođu prodajom svojih obveznica pre roka dospeća uz prihvatljive diskonte\nPiše: Nikola Živanović, specijalni savetnik guvernera NBJ-a\nModeran ekonomski sistem ne može se zamisliti bez finansijskog tržišta. Ono predstavlja krvotok putem koga se obavljaju mobilizacija i alokacija novčanog kapitala između različitih ekonomskih subjekata. Ukoliko je taj krvotok nerazvijen ili zakrčen, nedovoljan protok vitalnog kapitalnog resursa – novca – ograničava funkcionisanje i razvoj ekonomskog sistema baš kao što i slaba cirkulacija ometa rad ljudskog organizma.\nIz tog razloga, uporedo s reformama koje su u Srbiji započete u realnom i bankarskom sektoru užurbano teče i proces kreiranja pravne i institucionalne infrastrukture domaćeg finansijskog tržišta.\nPojam "finansijsko tržište" većinu ljudi automatski asocira na berzu i nervozno tiskanje i dovikivanje brokera po sali za trgovinu. Međutim, berza, kao mesto gde se sučeljavaju ponuda i potražnja novca, odnosno hartija od vrednosti, samo je finalna karika u lancu institucija koje čine finansijsko tržište. Da bi do razmene uopšte moglo da dođe, učesnicima na tržištu mora se obezbediti precizan i transparentan set pravila po kojima će se "igra" odvijati s jedne strane, a s druge apsolutna sigurnost i neprikosnovenost imovine tj. hartija od vrednosti koje stiču plasirajući svoj novac na finansijsko tržište.\nPrvi od prethodno spomenutih kriterijuma biće ispunjen po usvajanju novog zakona o hartijama od vrednosti čiji su nacrt upravo priveli kraju republičko i savezno ministarstvo finansija zajedno sa NBJ-om. Ovaj zajednički zakonski projekat, koji se oslanja na međunarodno prihvaćene standarde, kao i na dosadašnja iskustva tranzicionih ekonomija, obezbeđuje punu zaštitu investitora, transparentnost tržišta i strogo reguliše prava i obaveze institucionalnih učesnika na finansijskom tržištu.\nDo kraja ove godine predstoji još priprema nacrta Zakona o investicionim fondovima čime će se zaokružiti osnovni zakonodavni okvir našeg budućeg tržišta.\nUporedo s radom na zakonodavstvu, NBJ i ZOP su tokom prethodnih nekoliko meseci pripremili projekat "Beokliring" – institucije koja će centralizovati depo, kliring i saldiranje hartija od vrednosti. Šta se krije iza ovog pomalo glomaznog tehničkog opisa?\nHartije od vrednosti na modernim tržištima odavno su prestale da se izdaju i egzistiraju u vidu papirnih certifikata ili potvrda. One, u modernom smislu reči, predstavljaju elektronski zapis u registru računa hartija od vrednosti koji se vodi kod ovlašćene depozitne institucije – nešto slično kao i novac na bankarskom računu. Ovako "dematerijalizovane" hartije od vrednosti ulivaju mnogo veće poverenje učesnicima na tržištu s obzirom na to da ih evidentira i o njima brigu vodi ovlašćena, manje ili više centralizovana, depozitna institucija.\nŠtaviše, promena vlasništva nad njima po obavljenoj trgovini vrši se u centralnom kompjuteru jednostavnim transferom sa računa prodavca na račun kupca dok se novčana sredstva istovremeno prenose sa novčanog računa kupca na račun prodavca. Ovaj metod, tzv. DVP, ne samo da dramatično ubrzava saldiranje transakcija po obavljenoj trgovini već i u potpunosti uklanja bilo kakvu neizvesnost kod kupca da može doći u situaciju da plati za nešto što nikada neće biti isporučeno, odnosno kod prodavca da će isporučene obveznice ili akcije ostati neplaćene. Beokliring je, dakle, koncipiran tako da u potpunosti zadovolji drugi od gore pomenutih preduslova za uspešan razvoj finansijskog tržišta.\nIpak, da li je za unapređenje tržišta kapitala dovoljno imati samo usavršeno zakonodavstvo i institucionalne mehanizme ili prethodno mora da postoji i ono što se u ekonomskoj teoriji naziva "koincidencija volje" na strani ponude i potražnje. I zaista, ako govorimo o tzv. primarnom tržištu putem koga se mobiliše svež kapital, odgovor bi verovatno bio odrečan, barem kratkoročno gledano.\nMeđutim, kad je reč o sekundarnoj trgovini, kod nas već postoji tržišni materijal koji može podstaći trgovinu kao i razvoj kulture posedovanja hartija od vrednosti uopšte – obveznice stare devizne štednje. Da bi tržište ovih obveznica dobilo očekivani zamah, potrebno je da se što pre usvoji već pripremljena nova verzija Zakona o staroj deviznoj štednji koji, za razliku od postojećeg, ne samo da obveznicama obuhvata celokupan dug po osnovu zamrznute štednje već i uvažava sve prethodno pomenute principe.\nAktivno tržište obveznica omogućiće našim građanima da do gotovine dođu prodajom svojih obveznica pre roka dospeća uz prihvatljive diskonte, a Srbija dobija jednu referentnu hartiju od vrednosti koja počinje da privlači pažnju stranih investitora. U prilog tome ide i činjenica da je jedna od najvećih londonskih brokerskih kuća protekle nedelje počela da kupuje obveznice stare štednje uprkos manjkavostima koje one u očima investitora trenutno imaju. Međutim, radi stabilnosti i likvidnosti tržišta nama je potrebno prisustvo više ozbiljnih međunarodnih investitora. Oni se za sada, do usvajanja novog zakona, drže po strani.\nPun kufer marketinga (3)


Ministar vanjskih poslova Bosne i Hercegovine Zlatko Lagumdžija sastao se u Briselu sa visokom predstavnicom za zajedničku vanjsku i sigurnosnu politiku Evropske unije Catherine Ashton\nTop News17.4.2012 9:34\nMinistar vanjskih poslova Bosne i Hercegovine Zlatko Lagumdžija sastao se 16. aprila 2012. godine u Briselu sa visokom predstavnicom za zajedničku vanjsku i sigurnosnu politiku Evropske unije Catherine Ashton.\nRazmijenjena su mišljenja o modalitetima usklađivanja vanjske politike BiH sa zajedničkom vanjskom i sigurnosnom politikom EU što je u nadležnosti Ministarstva vanjskih poslova Bosne i Hercegovine i Predsjedništva Bosne i Hercegovine. Visoka predstavnica Ashton je pozdravila napore na uspostavljanju sistema usklađivanja koje u tom pravcu poduzima MVP BiH. Ona je također zahvalila na spremnosti BiH da aktivno učestvuje u mirovnim operacijama EU, čime dodatno potvrđuje spremnost na harmoniziranje sa ZVSP EU, što je i direktna obaveza BiH iz Sporazuma za stabilizaciju i pridruživanju (SSP).\nMinistar Lagumdžija je čestitao visokoj predstavnici Ashton na uspješno okončanoj policijskoj misiji EU u BiH koja, kako je naglasio, može biti dobar model kako za ostale policijske misije EU u svijetu tako i za vojnu misiju EU u BiH (Althea) koja je još u toku i bit će nastavljena u nešto izmijenjenom obliku.\nObostrano je iskazan interes za što hitnijim otpočinjanjem političkog dijaloga između BiH i EU na najvišem nivou, a kako je predviđeno SSP-om. Ministar Lagumdžija je predložio visokoj predstavnici Ashton da se takav dijalog održi još do kraja danskog predsjedanja EU budući da koincidira sa pozitivnom političkom klimom u BiH po pitanju ispunjavanja obaveza na evroatlanskom putu.\nMinistar Lagumdžija upoznao je visoku predstavnicu Ashton sa spremnošću BiH da uloži dodatne napore u poboljšanje odnosa sa susjedima i da BiH na neki način bude osnova nove regionalne paradigme za što je svakako potrebna spremnost za otvorenu saradnju i drugih zemalja u regionu.\nMinistar Lagumdžija je imao i susret sa stalnim predstavnicima zemalja članica Evropske unije u Političko-sigurnosnom komitetu (PSC), stalnom tijelu na nivou opunomoćenih ambasadora članica EU koje oblikuje i prati provođenje ključnih ciljeva u domenu zajedničke vanjske i sigurnosne politike EU.\nTokom prvog dana radne posjete Briselu, ministar Lagumdžija je održao predavanje na prestižnom Centru za evropske politike (EPC) gdje je govorio o regionalnog dinamici, te izazovima i preprekama koje stoje na evroatlantskom putu BiH.


Promocija SP za žene: Sedmerci sa Cecom Kitić\nObjavljeno 08.11.2013. u 07h\nNa platou kod Vodotornja, u subotu, 9. novembra u 11 sati, Rukometni savez Srbije organizuje druženje sa rukometnim zvezdama i promociju predstojećeg Svetskog prvenstva u rukometu za žene, koje će se održati u Srbiji, od 6. do 22 decembra 2013. godine, u Zrenjaninu, Novom Sadu, Beogradu i Nišu.\nNajmlađi Zrenjaninci imaće priliku da se oprobaju u šutiranju na rukometni gol, a svakog ko postigne dva pogotka Rukometni savez Srbije nagrađuje sa kartom za jednu utakmicu iz preliminarne Grupe C, koje će se od 7. do 13. decembra igrati u Kristalnoj dvorani u Zrenjaninu. Osim šutiranja na gol, ljubitelji rukometa moći će da se slikaju sa maskotom SP, Mašom, a profesionlni šminker će šminkati najmlađe sugrađane. Za dobru atmosferu će se pobrinuti i voditeljka Marija Kilibarda. Podršku takmičarima pružiće i selektor ženske rukometne reprezentacije Saša Bošković i bivše proslavljene rukometašice Svetlana Kitić, Dragica Đurić i Stana Vuković.\nRukometni savez Srbije za sve Zrenjanince, tokom ovog vikenda, odobriće popust od 20 odsto na kupovinu karata grupe C Svetskog prvenstva. Svi ljubitelji rukometa u Zrenjaninu moći će po nižim cenama da kupe karte u subotu i nedelju, 09. i 10. novembra), a jedno od prodajnih mesta je i turistička agencija Globo Tours na magistrali (Bulevar Milutina Milankovića bb).\nTagovi:Ceca Kitić, globo tours, grupa C, karte, Kristalna dvorana, Marija Kilibarda, popust, promocija, RSS, Rukomet, rukomet, Rukometni savez Srbije, sedmerci, Svetlana Kitić, Svetsko prvenstvo, ulaznice\nPoraz Proletera posle gola Novog Pazara iz deveterca u poslednjoj sekundi


Promocija gastronomije u Srbiji kroz manifestaciju humanitarnog karaktera “Chefs for life – Kuvari velikog srca” – TU magazin\nPromocija gastronomije u Srbiji kroz manifestaciju humanitarnog karaktera “Chefs for life – Kuvari velikog srca”\nU nedelju, 05. maja, na platou CFK u Vrbasu počinje manifestacija “Chefs for life – Kuvari velikog srca”. Jednodnevna manifestacija počinje u 10 časova i okupiće veliki broj kuvara, dece i omladine, kao i ostalih posetilaca, sa ciljem pružanja pomoći i podrške deci sa problemima u razvoju.\nManifestacija “Chefs for life” je svesrdno podržana od strane Ministarstva trgovine, turizma i telekomunikacija i Turističke organizacije Srbije, a pokrenuta je prema inicijativi glavnog kuvara Ljubice Komlenić, glavnog kuvara Daniela Mikšića, osnivača “MultiArt – Vozači velikog srca” Borisa Bjelovića i gospodina Diega Toskanija koji je osnivač organizacije “Chefs for life”.\nSredišnji događaj biće pokušaj obaranja Ginisovog rekorda u broju ispečenih palačinki. Manifestacija će biti održana uz prisustvo oko 150 kuvara koji dolaze iz Italije, Rusije, Makedonije, Hrvatske, Slovenije, Bosne i Hercegovine i Srbije, kao i dece sa posebnim potrebama. Ovoj, do sada jedinstvenoj manifestaciji prisustvovaće i studenti Visoke škole strukovnih studija za menadžment i poslovne komunikacije, smer “Menadžment u ugostiteljstvu” i đaci srednje škole “Svetozar Miletić” iz Novog Sada, sa smera “Kuvari” i “Ugostiteljski tehničari” koji će pomoći u održavanju iste.\nNo Responses to “Promocija gastronomije u Srbiji kroz manifestaciju humanitarnog karaktera “Chefs for life – Kuvari velikog srca””